Διερεύνηση απόψεων και στάσεων των εκπαιδευτικών Πληροφορικής για το Ελεύθερο Λογισμικό/Λογισμικό Ανοιχτού Κώδικα στην εκπαίδευση - PDF\nDownload "Διερεύνηση απόψεων και στάσεων των εκπαιδευτικών Πληροφορικής για το Ελεύθερο Λογισμικό/Λογισμικό Ανοιχτού Κώδικα στην εκπαίδευση"\n1 Διερεύνηση απόψεων και στάσεων των εκπαιδευτικών Πληροφορικής για το Ελεύθερο Λογισμικό/Λογισμικό Ανοιχτού Κώδικα στην εκπαίδευση Μαρία Μουντρίδου 1, Νίκος Σολδάτος 2 1 ΑΣΠΑΙΤΕ 2 8ο Γυμνάσιο Βόλου Περίληψη Η παρούσα εργασία εξετάζει το Ελεύθερο Λογισμικό/Λογισμικό Ανοικτού Κώδικα (ΕΛ/ΛΑΚ) στο πλαίσιο του εκπαιδευτικού συστήματος και διερευνά τις απόψεις των εκπαιδευτικών Πληροφορικής ως προς τη χρήση του. Στην έρευνα συμμετείχαν εθελοντικά 95 εκπαιδευτικοί της ειδικότητας της Πληροφορικής από τους οποίους ζητήθηκε να συμπληρώσουν online ένα ερωτηματολόγιο. Τα ευρήματα αποκαλύπτουν μια αρκετά θετική στάση των συμμετεχόντων απέναντι στο ΕΛ/ΛΑΚ και ένα έντονο ενδιαφέρον για σχετική ενημέρωση και επιμόρφωση. Στην εργασία συζητούνται επίσης οι παράγοντες που παρεμποδίζουν την ευρεία υιοθέτηση των ΕΛ/ΛΑΚ στο σχολικό περιβάλλον, καθώς βάσει των απαντήσεων των συμμετεχόντων στην έρευνα, προκύπτει ότι το ποσοστό των εκπαιδευτικών που χρησιμοποιούν στο σχολικό εργαστήριο ΕΛ/ΛΑΚ δεν συμβαδίζει με την προαναφερθείσα θετική τους στάση. Λέξεις κλειδιά: ΕΛ/ΛΑΚ, στάσεις και απόψεις εκπαιδευτικών Εισαγωγή Οι Τεχνολογίες Πληροφορίας και Επικοινωνιών (ΤΠΕ) έχουν τη δυνατότητα να αλλάξουν ριζικά το εκπαιδευτικό πλαίσιο μέσω της εισαγωγής νέων μαθησιακών εργαλείων και μεθόδων. Ένας τρέχων και μακροπρόθεσμος στόχος της εκπαιδευτικής πολιτικής των περισσοτέρων χωρών είναι αναμφίβολα, η αξιοποίηση των οφελών που απορρέουν από την ενσωμάτωση των ΤΠΕ στην διδακτική και μαθησιακή διαδικασία. Πράγματι, οι ΤΠΕ χρησιμοποιούνται ολοένα και περισσότερο, σε όλες τις βαθμίδες εκπαίδευσης, παγκοσμίως, για διάφορους σκοπούς. Ωστόσο, οι οικονομικοί περιορισμοί που πολλά εκπαιδευτικά ιδρύματα αντιμετωπίζουν, σε συνδυασμό με το υψηλό κόστος της τεχνολογίας -που προκύπτει από την αγορά και συντήρηση τόσο του υλικού όσο και του λογισμικού- συχνά εμποδίζουν την ευρύτερη και περαιτέρω εκπαιδευτική αξιοποίηση της τεχνολογίας. Ταυτοχρόνως, το λογισμικό υπολογιστών που αναπτύσσεται εθελοντικά και διατίθεται χωρίς κόστος, γνωστό με τον όρο Ελεύθερο Λογισμικό/Λογισμικό Ανοικτού Κώδικα ΕΛ/ΛΑΚ (Free/Open Source Software FOSS) κερδίζει όλο και περισσότερο την προσοχή. Το γεγονός ότι το ΕΛ/ΛΑΚ βελτιώνεται συνεχώς από την άποψη της φιλικότητας στο χρήστη, της λειτουργικότητας και της διαθεσιμότητας, μαζί με το πρωταρχικό κίνητρο της δωρεάν διάθεσης που μειώνει το υψηλό κόστος της τεχνολογίας, οδηγεί πολλούς ιδιώτες, οργανισμούς και επιχειρήσεις στην υιοθέτησή του. Πρόσφατα, η προοπτική χρήσης ΕΛ/ΛΑΚ στο εκπαιδευτικό περιβάλλον έχει προσελκύσει το ενδιαφέρον πολλών ερευνητών, οδηγώντας σε συνεχιζόμενες συζητήσεις και μελέτες σχετικά με διάφορες πτυχές της χρήσης Α. Τζιμογιάννης (επιμ.), Πρακτικά Εργασιών 7 ου Πανελλήνιου Συνεδρίου με Διεθνή Συμμετοχή «Οι ΤΠΕ στην Εκπαίδευση», τόμος ΙΙ, σ Πανεπιστήμιο Πελοποννήσου, Κόρινθος, Σεπτεμβρίου 2010\n2 682 7 ο Πανελλήνιο Συνέδριο με Διεθνή Συμμετοχή ΕΛ/ΛΑΚ στην εκπαίδευση ως εναλλακτική λύση (Reilly & Williams, 2006; Shockey & Cabrera, 2005). Όπως θα συζητηθεί στις επόμενες ενότητες, ποικίλοι είναι οι παράγοντες που καθορίζουν την υιοθέτηση ή μη των ΕΛ/ΛΑΚ στην εκπαίδευση. Ένας ιδιαίτερα κρίσιμος παράγοντας είναι οι στάσεις των εκπαιδευτικών, ιδιαίτερα δε των εκπαιδευτικών Πληροφορικής, απέναντι σε αυτό το είδος λογισμικού. Η παρούσα εργασία, αναφέρει μια έρευνα που διεξήχθη με σκοπό τη διερεύνηση αυτών ακριβώς των στάσεων. 95 καθηγητές Πληροφορικής συμμετείχαν στην έρευνα και παρείχαν χρήσιμη ανατροφοδότηση, που θα συζητηθεί στις επόμενες ενότητες. Ελεύθερο Λογισμικό / Λογισμικό Ανοικτού Κώδικα Ο όρος Ελεύθερο Λογισμικό/Λογισμικό Ανοικτού Κώδικα (ΕΛ/ΛΑΚ), είναι ο πλέον διαδεδομένος για την περιγραφή του λογισμικού που διατίθεται χωρίς κόστος, μαζί με τον πηγαίο του κώδικα, ο οποίος μπορεί να μελετηθεί, να τροποποιηθεί και να αναδιανεμηθεί. Ο όρος ΕΛ/ΛΑΚ είναι γενικά συνώνυμος και με τον όρο «Ελεύθερο Λογισμικό» (Free Software Foundation, 2008) και με τον όρο «Λογισμικό Ανοικτού Κώδικα» (Open Source Initiative, 2006). Μολονότι είναι δύσκολη η διάκριση μεταξύ των δύο όρων βάσει των «επίσημων» ορισμών, οι υποστηρικτές κάθε μίας προσέγγισης -όπως συζητείται σε διάφορα άρθρα (π.χ. Fuggetta, 2003, Carmichael & Honour, 2002)- δεν μοιράζονται το ίδιο όραμα. Ωστόσο, παρά τις λεπτές διαφορές μεταξύ Ελεύθερου Λογισμικού και Λογισμικού Ανοικτού Κώδικα και τη συνεχιζόμενη αντιπαράθεση σχετικά με τους ορισμούς των όρων, για τους περισσότερους σκοπούς, οι δύο όροι μπορούν να θεωρηθούν συνώνυμοι. Επομένως, ο όρος ΕΛ/ΛΑΚ που περιλαμβάνει και τις δύο οπτικές, είναι μάλλον ο πλέον κατάλληλος προς χρήση και ίσως για το λόγο αυτό και ο ευρύτερα διαδεδομένος. Την τελευταία δεκαετία, το ΕΛ/ΛΑΚ έχει κερδίσει την προσοχή και ολοένα και περισσότερο αντιμετωπίζεται ως μία βιώσιμη εναλλακτική του ιδιόκτητου (proprietary) λογισμικού. Όπως αναφέρει ο Fuggetta (2003), ιδιώτες χρήστες, εταιρείες λογισμικού, όπως επίσης δημόσια ιδρύματα και κυβερνητικές υπηρεσίες, ενδιαφέρονται όλοι για το ΕΛ/ΛΑΚ, κάθε ένας τους για διαφορετικούς λόγους. Ο Fuggetta υποστηρίζει ότι οι ιδιώτες χρήστες βλέπουν το ΕΛ/ΛΑΚ ως την απάντηση στη δυσφορία που τους προκαλεί το κόστος, η πολυπλοκότητα και οι περιορισμοί κάποιων εμπορικών προϊόντων. Οι εταιρείες λογισμικού θεωρούν το ΕΛ/ΛΑΚ την στρατηγική τους ευκαιρία για να υπονομεύσουν το μονοπώλιο της Microsoft και να επιβάλουν την καθιέρωση μιας ανοικτής λειτουργικής πλατφόρμας. Τέλος, τα δημόσια ιδρύματα και οι κυβερνητικές υπηρεσίες, που ολοένα και περισσότερο βασίζουν τη λειτουργία τους σε συστήματα λογισμικού, ανησυχούν για την εξάρτησή τους από συγκεκριμένους παρόχους λογισμικού, όσο και για την ασφάλεια και αξιοπιστία των συστημάτων και βλέπουν τα ΕΛ/ΛΑΚ ως ένα πιθανό τρόπο για να αντιμετωπιστούν αυτά τα ζητήματα αποτελεσματικά. Η Ευρωπαϊκή Επιτροπή αναγνωρίζει τη σημασία της χρήσης ΕΛ/ΛΑΚ και την προωθεί διαμέσου ποικίλων προγραμμάτων έρευνας και ανάπτυξης. Αξίζει μάλιστα να σημειωθεί ότι με πρωτοβουλία της Ευρωπαϊκής Επιτροπής, δημιουργήθηκε η «άδεια δημόσιας χρήσης για την Ευρωπαϊκή Ένωση» (European Union Public Licence - EUPL) με σκοπό την προαγωγή της διαλειτουργικής παροχής πανευρωπαϊκών υπηρεσιών ηλεκτρονικής διακυβέρνησης στις δημόσιες διοικήσεις, τις επιχειρήσεις και τους πολίτες μέσω της διαμόρφωσης ενός κοινού νομικού πλαισίου τόσο για την από κοινού χρήση λογισμικού όσο και για την διευκόλυνση της επαναχρησιμοποίησής του έτσι ώστε να λαμβάνονται υπόψη οι ανάγκες των δημοσίων διοικήσεων. Η δημιουργία του κοινού αυτού πλαισίου επιτρέπει παράλληλα την αποφυγή\n3 Οι ΤΠΕ στην Εκπαίδευση 683 της εφαρμογής διαφορετικών αδειών σε κάθε Κράτος μέλος, ενδεχομένως ασύμβατων μεταξύ τους (Battistoni, 2008). Μια δραστήρια και ενθουσιώδης παγκόσμια κοινότητα που απαρτίζεται από ομάδες επαγγελματιών, χρηστών και φίλων του ΕΛ/ΛΑΚ εργάζεται εθελοντικά για την προώθηση και την ανάπτυξή του. Καθένας μπορεί να συμμετέχει ελεύθερα στην κοινότητα και να βοηθά στην ολοκλήρωση των στόχων που έχουν τεθεί. Τα μέλη της ελληνικής κοινότητας εργάζονται από κοινού για τον εξελληνισμό και την προώθηση της χρήσης του ΕΛ/ΛΑΚ στην Ελλάδα και συνεργάζονται με αντίστοιχες ομάδες του εξωτερικού. Ελεύθερο Λογισμικό / Λογισμικό Ανοικτού Κώδικα στην εκπαίδευση Μολονότι συνολικά η υιοθέτηση των ΕΛ/ΛΑΚ παρουσιάζει αυξητική τάση, ο τομέας της εκπαίδευσης απέχει ακόμα αρκετά από την εφαρμογή του ΕΛ/ΛΑΚ σε ευρεία κλίμακα. Ωστόσο, ιδιαίτερα έντονο είναι το ενδιαφέρον της επιστημονικής κοινότητας για την προοπτική υιοθέτησης των ΕΛ/ΛΑΚ στην εκπαίδευση και ποικίλοι οι λόγοι που συνηγορούν υπέρ της προοπτικής αυτής (Attwell, 2005; Chryssos et al., 2007; Lin & Zini, 2008). Καταρχάς, οι δαπάνες για την απόκτηση και συντήρηση της τεχνολογίας μειώνονται δραστικά, καθώς απουσιάζει το κόστος αγοράς και αναβάθμισης του λογισμικού. Παράλληλα, η χρήση ΕΛ/ΛΑΚ αποθαρρύνει την πειρατεία λογισμικού και είναι μια εναλλακτική λύση στην παράνομη αντιγραφή. Επίσης, η διαδικασία ανάπτυξης ΕΛ/ΛΑΚ εξασφαλίζει λογισμικό υψηλής ποιότητας. Ένας σημαντικός αριθμός εθελοντών ασχολείται με την ανάπτυξη και την τροποποίηση του ΕΛ/ΛΑΚ, απομακρύνει τα σφάλματα στον κώδικα, βελτιώνει το λογισμικό και το καθιστά διαθέσιμο στο κοινό. Το λογισμικό που προκύπτει είναι περισσότερο αξιόπιστο και το όφελος τεράστιο για ολόκληρη την κοινότητα των χρηστών. Άλλωστε το ΕΛ/ΛΑΚ είναι συχνά ανώτερο από το ιδιόκτητο λογισμικό και από άποψη ασφάλειας και απόδοσης (Wheeler, 2007). Επιπλέον, η χρήση ΕΛ/ΛΑΚ προσφέρει σε εκπαιδευτικούς και μαθητές τη μοναδική ευκαιρία να μπορούν να πειραματιστούν με μια ευρύτερη ποικιλία λογισμικού μελετώντας και τροποποιώντας τον πηγαίο κώδικά του και παράγοντας ενδεχομένως νέες λύσεις (Kamthan, 2007). Η δυνατότητα αυτή που προσφέρει το ΕΛ/ΛΑΚ στους μαθητές μπορεί να αποτελεί για αυτούς πρόκληση και να τους δίνει το κίνητρο να συμμετέχουν ενεργά στη μαθησιακή διαδικασία (Watson, 2008). Ωστόσο, ένα σύνολο παραγόντων δρα ανασταλτικά στην ευρεία εφαρμογή του ΕΛ/ΛΑΚ στο εκπαιδευτικό περιβάλλον. Αυτοί οι παράγοντες έχουν προσδιοριστεί σε πολυάριθμες μελέτες. Ενδεικτικά, ο Attwell (2005) αναφέρεται στο «νομικό καθεστώς του λογισμικού ανοικτού κώδικα σε διάφορες χώρες και ιδιαίτερα στη Γερμανία», στην ανεπαρκή υποστήριξη και τεκμηρίωση του λογισμικού ανοιχτού κώδικα, καθώς επίσης και στην ανάγκη ανάπτυξης στρατηγικών για τη μετάβαση σε ΕΛ/ΛΑΚ. Η εισαγωγή των ΤΠΕ στην εκπαίδευση εξαρτάται κατά ένα μεγάλο μέρος από τις κρατικές πολιτικές που αφορούν το ρόλο των ΤΠΕ στην εκπαιδευτική διαδικασία. Τα σχετικά προγράμματα σπουδών διαμορφώνονται σύμφωνα με αυτές τις πολιτικές. Η απουσία του ΕΛ/ΛΑΚ σε αυτά τα προγράμματα μπορεί να αποδοθεί σε πολλούς παράγοντες μεταξύ των οποίων είναι η έλλειψη συνεπών κατευθυντήριων γραμμών και έμπειρου καθώς και καλά ενημερωμένου προσωπικού, όπως επίσης και η απουσία μαθημάτων σχετικών με το ΕΛ/ΛΑΚ στα προγράμματα επιμόρφωσης των εκπαιδευτικών. Επιπλέον, οι σημερινοί εκπαιδευτικοί που χρησιμοποιούν τις ΤΠΕ έχουν οι ίδιοι εκπαιδευθεί σε ένα σύστημα που εξουσιάζεται από το εμπορικό/ιδιόκτητο λογισμικό. Αυτό το γεγονός, σε συνδυασμό με την έλλειψη κινήτρων και τεχνικής υποστήριξης/κατάρτισης από το κράτος, οδηγεί σε ένα εκπαιδευτικό περιβάλλον όπου το ίδιο μοντέλο ΤΠΕ επαναλαμβάνεται.\n4 684 7 ο Πανελλήνιο Συνέδριο με Διεθνή Συμμετοχή Τελικά, η χρήση ΕΛ/ΛΑΚ στο σχολικό περιβάλλον φαίνεται να εξαρτάται σχεδόν αποκλειστικά από την πρωτοβουλία και την προσωπική προσπάθεια των ίδιων των εκπαιδευτικών. Ένα ερώτημα επομένως που ανακύπτει, είναι πώς «βλέπουν» οι εκπαιδευτικοί το ΕΛ/ΛΑΚ. Γνωρίζουν αυτό το είδος λογισμικού; Το χρησιμοποιούν οι ίδιοι; Θα το πρότειναν στους μαθητές τους και θα το αξιοποιούσαν στο σχολείο; Διερεύνηση απόψεων και στάσεων των εκπαιδευτικών πληροφορικής Στην επιστημονική βιβλιογραφία τόσο για το ΕΛ/ΛΑΚ όσο και για το ΕΛ/ΛΑΚ στην εκπαίδευση, παρατηρείται μια σοβαρή έλλειψη μελετών που να αφορούν στις απόψεις και στάσεις των δυνητικών χρηστών αυτού του τύπου λογισμικού. Καθώς όμως η υιοθέτηση ή μη των ΕΛ/ΛΑΚ στο σχολικό περιβάλλον εξαρτάται σε μεγάλο βαθμό από την πρωτοβουλία των ίδιων των εκπαιδευτικών, η διερεύνηση των στάσεων και απόψεών τους έχει εξαιρετικό ενδιαφέρον. Με αυτό σαν έναυσμα, σχεδιάστηκε η μελέτη που περιγράφεται εδώ. Η έρευνα επικεντρώθηκε στη διερεύνηση των απόψεων των εκπαιδευτικών Πληροφορικής και όχι άλλων ειδικοτήτων, γιατί αφ ενός αυτοί, λόγω ειδικότητας και επιστημονικής κατάρτισης, είναι πιο πιθανό να έχουν διαμορφωμένη άποψη για το ΕΛ/ΛΑΚ και αφ ετέρου γιατί η δική τους στάση (λειτουργώντας ως πολλαπλασιαστές προς τους συναδέλφους των άλλων ειδικοτήτων για τις ΤΠΕ) μπορεί να καθορίσει σε μεγάλο βαθμό τη στάση ολόκληρης της εκπαιδευτικής κοινότητας. Με βάση τα παραπάνω, στόχοι της μελέτης ήταν να διερευνηθούν οι απόψεις των εκπαιδευτικών για το ΕΛ/ΛΑΚ γενικά και για το ΕΛ/ΛΑΚ στο εκπαιδευτικό περιβάλλον, καθώς και η στάση τους απέναντι σε αυτόν τον τύπο λογισμικού τόσο για προσωπική χρήση όσο και για χρήση στο χώρο του σχολείου. Για την πραγματοποίηση της έρευνας, δημιουργήθηκε ένα online ερωτηματολόγιο, το οποίο «διαφημίστηκε» μέσω της εκπαιδευτικής πύλης AlfaVita προκειμένου να συγκεντρωθεί όσο το δυνατόν μεγαλύτερος αριθμός συμμετεχόντων. Το ερωτηματολόγιο συμπληρώθηκε τελικά από 95 εκπαιδευτικούς Πληροφορικής. Οι ερωτήσεις 1-6 του ερωτηματολογίου (βλ. Πίνακα 1) στόχευαν στην αποτύπωση του προφίλ των συμμετεχόντων. Μάλιστα, το γεγονός ότι η συμμετοχή στην έρευνα ήταν σε εθελοντική βάση, επιτρέπει να εικάσουμε ότι κάποιοι από τους συμμετέχοντες προσφέρθηκαν να απαντήσουν επειδή τους προσέλκυσε το θέμα της έρευνας, έχοντας πιθανά οι ίδιοι ένα ιδιαίτερο ενδιαφέρον για το ΕΛ/ΛΑΚ. Επομένως, το προφίλ των συμμετεχόντων αντανακλά ενδεχομένως σε κάποιο βαθμό τα χαρακτηριστικά εκείνων των εκπαιδευτικών Πληροφορικής που υποστηρίζουν πιο ένθερμα το ΕΛ/ΛΑΚ. Οι υπόλοιπες ερωτήσεις αφορούσαν στις στάσεις/απόψεις τους αναφορικά με το ΕΛ/ΛΑΚ γενικά και το ΕΛ/ΛΑΚ στην εκπαίδευση. Αποτελέσματα της έρευνας Οι απαντήσεις των συμμετεχόντων στην έρευνα παρουσιάζονται στον Πίνακα 1. Οι συμμετέχοντες ήταν στην πλειοψηφία τους άνδρες, ετών. Το επίπεδο σπουδών τους ήταν σχεδόν ίσα κατανεμημένο μεταξύ ΤΕΙ, ΑΕΙ και Μεταπτυχιακών. Η επαγγελματική τους εμπειρία εμφανίζεται σχετικά μικρή, κάτι που δικαιολογείται από την ηλικία, αλλά και την επιλογή τους να ακολουθήσουν τον εκπαιδευτικό κλάδο. Ανάλογη με την ηλικιακή κατανομή των συμμετεχόντων ήταν και η διδακτική τους εμπειρία, με τα 2/3 αυτών να μην υπερβαίνουν τα 5 έτη. Τέλος, οι συμμετέχοντες διδάσκουν χωρισμένοι κατά το ίδιο περίπου ποσοστό σε Γυμνάσια, Γενικά Λύκεια και ΕΠΑΛ. Δεδομένου του ότι οι οργανικές θέσεις καθηγητών Πληροφορικής είναι πολύ περισσότερες στα ΕΠΑΛ, μπορεί να συναχθεί ότι οι εν λόγω εκπαιδευτικοί παρουσίασαν μειωμένο ενδιαφέρον/ανταπόκριση στην έρευνα.\n5 Οι ΤΠΕ στην Εκπαίδευση 685 Πίνακας 1. Ερωτηματολόγιο και απαντήσεις συμμετεχόντων Ερωτήματα / Απαντήσεις σε % (n= 95) 1. Φύλο Άνδρες: 74 Γυναίκες: Ηλικία <25: : : : : 13 >45: 6 3. Επίπεδο σπουδών 4. Επαγγελματική εμπειρία σε έτη ΤΕΙ: 29 ΑΕΙ: 34 MSc: 34 PhD: 3 0-5: : : 14 >15: Διδακτική εμπειρία σε έτη 6. Σήμερα διδάσκετε σε: 0-5: : : 14 >15: 6 Γυμνάσιο: 34 ΓΕΛ: 35 ΕΠΑΛ/ΕΠΑΣ: 27 ΙΕΚ/ΚΕΚ: 4 7. Οι εφαρμογές που χρησιμοποιείτε στον προσωπικό σας υπολογιστή είναι (επιλέξτε ένα ή περισσότερα): Προεγκατεστημένες: 58 Αγορασμένες με άδεια χρήσης: 33 Αντιγραμμένες από φίλους: 69 Διαμοιρασμένες με δίκτυα P2P: Ποια Λ.Σ. έχετε εγκατεστημένα στον προσωπικό σας υπολογιστή; (επιλέξτε ένα ή περισσότερα) Windows: 94 MacOS: 2 Linux: 48 Άλλο: 1 9. Έχετε δοκιμάσει Λ.Σ. της κατηγορίας ΕΛ/ΛΑΚ (Linux); Ναι: 82 Όχι: Ποια έκδοση Linux χρησιμοποιείτε ή έχετε δοκιμάσει; (επιλέξτε ένα ή περισσότερα) Debian: 15 Fedora: 14 Ubuntu: 54 Knoppel: 23 Suse: 40 Mandrake: 24 Άλλο: Πόσο συχνά χρησιμοποιείτε εφαρμογές ΕΛ/ΛΑΚ; Καθόλου: 11 Λίγο: 35 Αρκετά: 21 Πολύ: 17 Πάρα πολύ: Ποιες κατηγορίες ΕΛ/ΛΑΚ χρησιμοποιείτε συνήθως; (επιλέξτε ένα ή περισσότερα) Πληροφορική: 58 Μαθηματικά: 6 Φυσικές επιστήμες: 1 Εφαρμογές Γραφείου: 54 Διαχείριση Μονάδων: 4 Εργαλεία Internet: 69 Πολυμέσα: 32 Επεξεργασία Εικόνας: 35 Μουσική: 29 Τηλεκπαίδευση: 17 Χρησιμοποιείτε ή έχετε δοκιμάσει 13. τον Mozilla Firefox ως πρόγραμμα Περιήγησης στον Ιστό; Ναι: 96 Όχι: το OpenOffice ως πακέτο εφαρμογών γραφείου; Ναι: 83 Όχι: το GIMP ως πρόγραμμα Επεξεργασίας Εικόνας; Ναι: 52 Όχι: Είστε ικανοποιημένος από τη χρήση εφαρμογών ΕΛ/ΛΑΚ; Καθόλου: 4 Λίγο: 6 Αρκετά: 36 Πολύ: 37 Πάρα πολύ: Για ποιους λόγους έχετε χρησιμοποιήσει ΕΛ/ΛΑΚ; (επιλέξτε ένα ή περισσότερα) Μηδενικό κόστος: 79 Γρήγορη λύση: 64 Αξιόπιστη λύση: 37 Επέμβαση στον κώδικα: Για ποιους λόγους δεν θα χρησιμοποιούσατε ΕΛ/ΛΑΚ; (επιλέξτε ένα ή περισσότερα) Μη ικανοποιητική διεπαφή: 38 Ελλιπής λειτουργικότητα: 38 Απουσία βοήθειας: 25 Φόβος για κακόβουλο λογισμικό: 18 Προτίμηση σε λογισμικό με άδεια: Με ποιους τρόπους/μέσα ενημερώνεστε για θέματα ΕΛ/ΛΑΚ; (επιλέξτε ένα ή περισσότερα) Φίλους: 46 Μαθητές: 5 Internet: 92 Εφημερίδες: 5 Περιοδικά: 42 Τηλεόραση: Θα επιλέγατε να παρακολουθήσετε ένα σεμινάριο για θέματα ΕΛ/ΛΑΚ; Ναι: 91 Όχι: Ποια Λ.Σ. είναι εγκατεστημένα στο Εργαστήριο Πληροφορικής του σχολείου σας; (επιλέξτε ένα ή περισσότερα) Windows: 97 MacOS: 1 Linux: 56 Άλλο: Θα εγκαθιστούσατε Λ.Σ. ΕΛ/ΛΑΚ (Linux) στο Εργαστήριο της Πληροφορικής; Ναι, δοκιμαστικά: 57 Ναι, αλλά χρειάζομαι βοήθεια: 15 Ναι, σκοπεύω να το κάνω: 23 Όχι: Για ποιους λόγους δεν θα χρησιμοποιούσατε ΕΛ/ΛΑΚ στο Εργαστήριο της Πληροφορικής; (επιλέξτε ένα ή περισσότερα) Μη ικανοποιητική διεπαφή χρήστη: 32 Απουσία βοήθειας: 19 Μη εξελληνισμένο περιβάλλον: 42 Ελλιπής λειτουργικότητα: 19 Φόβος για κακόβουλο λογισμικό: 11 Δυσκολία χρήσης από συναδέλφους: Σε ποιο βαθμό οι μαθητές σας είναι εξοικειωμένοι με εφαρμογές ΕΛ/ΛΑΚ; Καθόλου: 47 Λίγο: 41 Αρκετά: 7 Πολύ: 3 Πάρα πολύ: Θα προτείνατε στους μαθητές σας τη χρήση εφαρμογών ΕΛ/ΛΑΚ; Ναι: 94 Όχι: Είστε ενήμεροι για διανομές του Linux και εφαρμογές ΕΛ/ΛΑΚ ειδικά για την εκπαίδευση; Ναι: 62 Όχι: Χρησιμοποιούνται εφαρμογές ΕΛ/ΛΑΚ στο περιβάλλον του σχολείου σας; Ναι: 45 Όχι: Για ποιο λόγο χρησιμοποιούνται εφαρμογές ΕΛ/ΛΑΚ στο σχολείο σας; (επιλέξτε ένα ή περισσότερα) Εργαστήριο Πληροφορικής: 52 Άλλα μαθήματα: 3 Διοίκηση σχολικής μονάδας: Θα έπρεπε ο δημόσιος τομέας να χρησιμοποιεί ΕΛ/ΛΑΚ παρά ιδιόκτητο λογισμικό; Καθόλου: 1 Λίγο: 8 Αρκετά: 25 Πολύ: 24 Πάρα πολύ: Συμφωνείτε με το συμβόλαιο συνεργασίας του δημόσιου τομέα με τη Microsoft; Ναι: 24 Όχι: 76\n6 686 7 ο Πανελλήνιο Συνέδριο με Διεθνή Συμμετοχή Από τις απαντήσεις στα υπόλοιπα ερωτήματα, προκύπτουν οι ακόλουθες παρατηρήσεις. Για προσωπική τους χρήση, τα 2/3 των συμμετεχόντων προτιμούν να μην αγοράζουν το λογισμικό που χρησιμοποιούν (ερ. 7). Ο λόγος προφανώς είναι το κόστος, αφού αυτός είναι και ο κυριότερος λόγος για τον οποίο επιλέγουν ΕΛ/ΛΑΚ (ερ. 17). Σχεδόν όλοι οι ερωτηθέντες έχουν ως λειτουργικό σύστημα στον προσωπικό τους υπολογιστή (ερ. 8) τα Windows, αποδεικνύοντας την ισχυρή εξάρτηση των χρηστών από λογισμικό εταιρειών μονοπωλιακού χαρακτήρα, όπως η Microsoft, γεγονός που μπορεί να αποδοθεί στην προμήθεια προσωπικών υπολογιστών με προεγκατεστημένο το Λ.Σ. (ερ. 7). Εντούτοις, περίπου οι μισοί από τους καθηγητές Πληροφορικής δουλεύουν παράλληλα και κάποια διανομή Linux, γεγονός που μαρτυρά τη θετική τους στάση απέναντι στο ΕΛ/ΛΑΚ και τη θέλησή τους να πειραματίζονται με αυτό. Αυτή την παρατήρηση, ενισχύει και το πολύ μεγάλο ποσοστό (82%) που δήλωσε (ερ. 9) ότι έχει δοκιμάσει να χρησιμοποιήσει για Λ.Σ. κάποια διανομή του Linux, με επικρατέστερες (ερ. 10) το Ubuntu (54%) και το Suse (40%). Η συχνότητα χρήσης εφαρμογών ΕΛ/ΛΑΚ από τους εκπαιδευτικούς Πληροφορικής διακυμαίνεται ομοιόμορφα από ελάχιστη έως μέγιστη, με τους μισούς περίπου να τις χρησιμοποιούν από αρκετά έως πάρα πολύ (ερ. 11). Οι πιο δημοφιλείς εφαρμογές ΕΛ/ΛΑΚ για τους συμμετέχοντες είναι τα εργαλεία Διαδικτύου (70%), οι εφαρμογές πληροφορικής (58%) και οι εφαρμογές γραφείου (54%) (ερ. 12). Το αποτέλεσμα αυτό δεν προκαλεί έκπληξη καθώς οι εν λόγω εφαρμογές είναι γενικά, μεταξύ όλων των χρηστών Η/Υ και ανεξάρτητα του αν πρόκειται για ΕΛ/ΛΑΚ ή για ιδιόκτητο λογισμικό, οι δημοφιλέστερες. Όσον αφορά τρεις από τις πλέον γνωστές εφαρμογές ΕΛ/ΛΑΚ, το πρόγραμμα περιήγησης Mozilla Firefox, το πακέτο εφαρμογών γραφείου OpenOffice και το εργαλείο επεξεργασία εικόνας GIMP, οι συμμετέχοντες έχουν σε πολύ μεγάλο ποσοστό χρησιμοποιήσει τα δύο πρώτα (ερ. 13 & 14) και περίπου οι μισοί το τελευταίο (ερ. 15). Η μεγάλη αυτή διαφορά μεταξύ των δύο πρώτων και του τελευταίου λογισμικού, μάλλον μπορεί να αποδοθεί στο μειωμένο ενδιαφέρον που μπορεί να έχουν αρκετοί χρήστες για τα προγράμματα επεξεργασίας εικόνας συνολικά. Η συντριπτική πλειοψηφία των ερωτηθέντων (90%) είναι από αρκετά έως πάρα πολύ ικανοποιημένοι από τη χρήση των εφαρμογών ΕΛ/ΛΑΚ (ερ. 16), γεγονός που αναδεικνύει την ποιότητα και αξιοπιστία τους. Ως προς τους λόγους που οδηγούν τους ερωτηθέντες στη χρήση εφαρμογών ΕΛ/ΛΑΚ (ερ. 17), επικρατέστεροι είναι το μηδενικό κόστος (79%) και η ταχύτητα ανεύρεσης μιας επιθυμητής εφαρμογής/λύσης τη στιγμή ακριβώς που τη χρειάζονται (64%). Οι σημαντικότεροι λόγοι που αποτρέπουν τους συμμετέχοντες από το να χρησιμοποιήσουν ΕΛ/ΛΑΚ (ερ. 18) φαίνεται να είναι η μη ικανοποιητική διεπαφή χρήστη και η ελλιπής λειτουργικότητα. Σε μικρότερο βαθμό απασχολεί τους χρήστες η απουσία βοήθειας και ο φόβος για κακόβουλο λογισμικό (καθώς οι περισσότερες από αυτές τις εφαρμογές λαμβάνονται μέσω Διαδικτύου και πιθανά από μη αξιόπιστες πηγές), ίσως γιατί λόγω της ειδικότητάς τους τα ζητήματα αυτά μπορούν να τα χειριστούν. Όπως θα ήταν άλλωστε αναμενόμενο, η ενημέρωση για το ΕΛ/ΛΑΚ (ερ. 19) παρέχεται πρωτίστως μέσω του Διαδικτύου (92%) και δευτερευόντως μέσω των φίλων/γνωστών (46%) και των περιοδικών που ασχολούνται με θέματα τεχνολογίας και υπολογιστών (42%). Εξάλλου οι αρχές του ΕΛ/ΛΑΚ, της ελευθερίας χρήσης και διακίνησης προγραμμάτων, ταιριάζει με τη γενικότερη φιλοσοφία της ελεύθερης διακίνησης περιεχομένου και ιδεών του Διαδικτύου. Επίσης, η πλειονότητα των καθηγητών Πληροφορικής (91%) θα επέλεγε να παρακολουθήσει ένα σεμινάριο για θέματα ΕΛ/ΛΑΚ (ερ. 20) και αυτό αποδεικνύει το έντονο ενδιαφέρον τους αλλά και την ανάγκη για ενημέρωση/επιμόρφωση στην περιοχή αυτή. Σχεδόν όλα τα εργαστήρια Πληροφορικής στα σχολεία των συμμετεχόντων έχουν υπολογιστές εφοδιασμένους με Windows, εφόσον οι συμβάσεις προμήθειάς τους\n7 Οι ΤΠΕ στην Εκπαίδευση 687 προέβλεπαν την εκ των προτέρων εγκατάσταση αυτού του Λ.Σ. (ερ. 21). Εντούτοις, σημαντικό είναι και το ποσοστό των εργαστηρίων (56%) που έχουν παράλληλα εγκατεστημένο το Linux (συνήθως Red Hat). Οι συμμετέχοντες επίσης αναφέρουν (ερ. 27 & 28) ότι στα μισά περίπου σχολεία γίνεται χρήση εφαρμογών ΕΛ/ΛΑΚ, πρωτίστως στο Εργαστήριο της Πληροφορικής (52%) και δευτερευόντως για θέματα διοίκησης (11%). Επιπλέον, εκτός από ένα μικρό ποσοστό (5%), η πλειονότητα των καθηγητών Πληροφορικής ενδιαφέρεται να εγκαταστήσει Λειτουργικό Σύστημα Linux στο Εργαστήριο Πληροφορικής (ερ. 22), είτε δοκιμαστικά (57%), είτε μόνιμα (23%), είτε με τη βοήθεια τρίτου (15%). Ανάμεσα στους σημαντικότερους λόγους που εμποδίζουν τη χρήση εφαρμογών ΕΛ/ΛΑΚ στο Εργαστήριο Πληροφορικής (ερ. 23) περιλαμβάνονται η δυσκολία χρήσης από τους συναδέλφους (51%), το μη εξελληνισμένο περιβάλλον (42%) και η μη ικανοποιητική διεπαφή χρήστη (32%). Η απόδοση σημαντικού μέρους της ευθύνης στους άλλους αντανακλά ίσως την ανασφάλεια των καθηγητών Πληροφορικής και την προσωπική ευθύνη που αισθάνονται ως προς το θέμα υιοθέτησης του ΕΛ/ΛΑΚ. Επίσης, το μη εξελληνισμένο περιβάλλον είναι ένα πρόβλημα που έχει αναγνωρίσει και η ελληνική κοινότητα ΕΛ/ΛΑΚ και έχει αναλάβει δράσεις για την αντιμετώπισή του. Η συντριπτική πλειοψηφία των συμμετεχόντων (88%) θεωρεί ότι οι μαθητές είναι λίγο έως καθόλου ενήμεροι για το ΕΛ/ΛΑΚ (ερ. 24). Ένα ακόμη μεγαλύτερο ποσοστό (94%) θα συνιστούσε στους μαθητές τη χρήση εφαρμογών ΕΛ/ΛΑΚ (ερ. 25). Προφανώς η απάντηση αυτή συνδέεται με την υψηλή εκτίμηση που τρέφουν οι καθηγητές Πληροφορικής για το ΕΛ/ΛΑΚ (ερ. 16). Επιπλέον όμως, είναι πολύ πιθανό να θέλουν να απεγκλωβίσουν τους μαθητές από την αποκλειστική χρήση εφαρμογών συγκεκριμένων εταιριών και να τους προσφέρουν εναλλακτικές λύσεις, με μηδενικό μάλιστα κόστος. Ένα σημαντικό ποσοστό των καθηγητών Πληροφορικής (38%) δεν είναι ενήμεροι για διανομές Linux (π.χ. το Edubuntu) και εφαρμογές ΕΛ/ΛΑΚ ειδικά για την εκπαίδευση (ερ. 26). Το γεγονός αυτό αποδεικνύει από τη μία την έλλειψη ενημέρωσης που συνδέεται άμεσα με την ανάγκη για επιμόρφωση πάνω στο ΕΛ/ΛΑΚ (ερ. 20) και από τη άλλη την προσωπική ευθύνη που αισθάνονται οι ίδιοι οι εκπαιδευτικοί (ερ. 23). Τέλος, η συντριπτική πλειοψηφία των εκπαιδευτικών που συμμετείχαν στην έρευνα (89%) πιστεύει ότι ο δημόσιος τομέας θα έπρεπε να χρησιμοποιεί εφαρμογές ΕΛ/ΛΑΚ από αρκετά έως πάρα πολύ (ερ. 29) και περίπου τα 3/4 διαφωνούν με το συμβόλαιο συνεργασίας του Ελληνικού κράτους με τη Microsoft (ερ. 30). Η διαφωνία αυτή οφείλεται προφανώς στην ισχυρή εξάρτηση που εδραιώνεται και στον περιορισμό της ελευθερίας και της ευελιξίας, που αντιθέτως προσφέρουν οι επιλογές τύπου ΕΛ/ΛΑΚ. Συμπεράσματα Η προοπτική χρήσης ΕΛ/ΛΑΚ στο εκπαιδευτικό περιβάλλον έχει προσελκύσει το ενδιαφέρον πολλών ερευνητών παγκοσμίως, οδηγώντας σε συζητήσεις και μελέτες σχετικά με διάφορες πτυχές της χρήσης ΕΛ/ΛΑΚ στην εκπαίδευση. Παράλληλα, σε εθνικό επίπεδο, μεγάλο μέρος του επιστημονικού κόσμου καθώς και ανεξάρτητες ενώσεις χρηστών είναι ένθερμοι υποστηρικτές του ΕΛ/ΛΑΚ και προωθούν δράσεις για τη διάδοσή του στην ευρύτερη εκπαιδευτική κοινότητα όλων των βαθμίδων. Η έλλειψη όμως εθνικής στρατηγικής και βούλησης για την υιοθέτηση και χρήση του ΕΛ/ΛΑΚ στη Δημόσια Διοίκηση και ειδικότερα στην Εκπαίδευση, καθώς και η υπέρμετρη εξάρτηση από τις μεγάλες πολυεθνικέςπρομηθευτές που λειτουργούν υπό καθεστώς μονοπωλίου, εμποδίζουν την ευρεία υιοθέτησή του ΕΛ/ΛΑΚ από την εκπαιδευτική κοινότητα. Επιπλέον, ένας καθοριστικός παράγοντας για την υιοθέτηση ή μη των ΕΛ/ΛΑΚ στην εκπαίδευση είναι οι στάσεις των εκπαιδευτικών, ιδιαίτερα δε των εκπαιδευτικών Πληροφορικής, απέναντι σε αυτό το είδος λογισμικού.\n8 688 7 ο Πανελλήνιο Συνέδριο με Διεθνή Συμμετοχή Αντικείμενο της μελέτης που παρουσιάστηκε στην παρούσα εργασία, ήταν ακριβώς η αποτύπωση και διερεύνηση των απόψεων και στάσεων των εκπαιδευτικών Πληροφορικής για το ΕΛ/ΛΑΚ και την αξιοποίησή του στο εκπαιδευτικό περιβάλλον. Μέσα από τα αποτελέσματα της έρευνας εκφράζεται μια αρκετά θετική στάση των εκπαιδευτικών Πληροφορικής απέναντι στο ΕΛ/ΛΑΚ και ένα έντονο ενδιαφέρον για ενημέρωση και επιμόρφωση. Συγκεκριμένα, η συντριπτική πλειοψηφία (>90%) των συμμετεχόντων θεωρεί ότι ο δημόσιος τομέας πρέπει να χρησιμοποιεί ΕΛ/ΛΑΚ αντί για ιδιόκτητο λογισμικό, θα εγκαθιστούσε ΕΛ/ΛΑΚ στο εργαστήριο Πληροφορικής του σχολείου, θα πρότεινε αυτόν τον τύπο λογισμικού στους μαθητές και θα επιθυμούσε να παρακολουθήσει κάποιο σχετικό επιμορφωτικό πρόγραμμα. Ωστόσο, οι συμμετέχοντες δήλωσαν επίσης ότι οι μαθητές τους γνωρίζουν ελάχιστα ή καθόλου τις εφαρμογές ΕΛ/ΛΑΚ και εξέφρασαν το δισταγμό τους να εγκαταστήσουν τέτοιο λογισμικό στο εργαστήριο του σχολείου θεωρώντας ότι θα δυσκολευθούν στη χρήση του οι συνάδελφοι άλλων ειδικοτήτων. Αυτές οι τελευταίες απόψεις αναδεικνύουν την ανάγκη ύπαρξης οργανωμένων δράσεων επιμορφωτικών και ενημερωτικών σχετικά με το ΕΛ/ΛΑΚ, καθώς και μια κεντρική στρατηγική που θα στοχεύει στην αξιοποίηση των ευκαιριών που αυτό το είδος λογισμικού μπορεί να προσφέρει στο χώρο της εκπαίδευσης. Αναφορές Attwell, G. (2005). What is the significance of open source software for the education and training community?. In M. Scotto & G. Succi (eds.), Proceedings of the First International Conference on Open Source Systems (pp ). Battistoni, Μ. (2008). The European Union Public Licence (EUPL). Retrieved 30 April 2010 from Carmichael, P., & Honour, L. (2002). Open Source as appropriate technology for global education. International Journal of Educational Development, 22, Chryssos, V., Latifis, K., & Moundridou, M. (2007). Free/Open Source alternative to proprietary software in education. In K. Fernstrom (ed.), Proceedings of the International Conference on Information Communication Technologies in Education ICICTE-07 (pp ), Canada: UCFV Press. Free Software Foundation FSF (2008). The Free Software Definition. Retrieved 30 April 2010 from Fuggetta, A. (2003). Open source software-an evaluation. The Journal of Systems and Software, 66, Kamthan, P. (2007). On the prospects and concerns of integrating Open Source Software environment in software engineering education. Journal of Information Technology Education, 6, Lin, Y., & Zini, E. (2008). Free/libre open source software implementation in schools: Evidence from the field and implications for the future. Computers & Education, 50, Open Source Initiative OSI (2006). The open source definition. Retrieved 30 April 2010 from Reilly, C. A., &Williams, J. J. (2006). The price of free software: Labor, ethics, and context in distance education. Computers and Composition, 23, Shockey, K., & Cabrera, P. J. (2005). Using open source to enhance learning. Proceedings of the 6th International Conference on Information Technology Based Higher Education and Training - ITHET 2005 (pp. F2A-7 - F2A-12). IEEE Computer Society. Watson, R., Boudreau, M., York, P., Greiner, M., & Wynn, D. (2008). Opening the classroom. Journal of Information Systems Education, 19(1), Wheeler, D.A. (2007). Why open source software/free software (OSS/FS, FLOSS, or FOSS)? Look at the numbers! Retrieved 30 April 2010 from


Η »C Link» βάζει πρόσω τις μηχανές για Δωδεκάνησα | e-Nautilia.gr\nΗ »C Link» βάζει πρόσω τις μηχανές για Δωδεκάνησα\nΜε το ένα πόδι στα Δωδεκάνησα βρίσκεται η Ναυτιλιακή Εταιρεία Λέσβου, εντείνοντας τον ανταγωνισμό με την Blue Star Ferries, καθώς το Νομικό Συμβούλιο του Κράτους, με ψήφους 6-3, απεφάνθη ότι η θυγατρική της, C Link Ferries μπορεί να συμμετάσχει στους διαγωνισμούς για τις άγονες γραμμές.\nΜετά τη γνωμοδότηση αυτή, η Επιτροπή για το διαγωνισμό του υπουργείου Ναυτιλίας και Αιγαίου, αρμόδια για τις άγονες γραμμές, πήρε το «πράσινο φως» και ανακήρυξε, χθες, μειοδότη τη C Link τόσο για τις γραμμές των Δωδεκανήσων όσο και της Ικαρίας – Σάμου. Επίσης, μειοδότης ανεδείχθη και η εταιρεία ΛΑΝΕ στη γραμμή Κυθήρων – Αντικυθήρων.\nΕπισημαίνεται ότι στο σχετικό διαγωνισμό οι προσφορές της C Link για Δωδεκάνησα και Ικαρία – Σάμο είχαν απορριφθεί από την Επιτροπή, γιατί η εταιρεία έχει καταθέσει αίτηση, «σύμφωνα με τα άρθρα 99 επ. του Ν. 3588/2007 και συγκεκριμένα σύμφωνα με το άρθρο 103 παρ. 2 του νόμου αυτού, στο Πολυμελές Πρωτοδικείο Μυτιλήνης» όπως αναφερόταν στο σκεπτικό της επιτροπής.\nΕπίσης, η ίδια επιτροπή είχε απορρίψει και τις προσφορές της Blue Star Ferries, με «καινοφανείς και άκρως πρωτότυπους τυπικούς λόγους», όπως υποστήριξε τότε η εταιρεία σε σχετική ανακοίνωσή της.\nΚατά των απορρίψεων κατέθεσαν ενστάσεις τόσο η C Link όσο και η Blue Star Ferries. Η δεύτερη κατέθεσε ένσταση και «υπέρ» της απόρριψης της προσφοράς της C Link Ferries, υποστηρίζοντας ότι η εταιρεία κακώς συμμετέχει στο διαγωνισμό, αφού έχει εμπλακεί στο Πτωχευτικό Δίκαιο (άρθρο 99, νόμος v. 3588/2007) με αίτηση που έχει καταθέσει στο δικαστήρια της Μυτιλήνης μαζί με τη μητρική της, Νel Lines.\nΠΡΟΗΓΟΥΜΕΝΟ ΑΡΘΡΟ: ΣΗΜΕΡΑ ΤΟ ΕΜΠΟΡΙΚΟ ΚΑΙ ΠΟΛΕΜΙΚΟ ΝΑΥΤΙΚΟ ΤΙΜΑ ΤΗΝ ΧΑΡΗ ΤΟΥ ΠΡΟΣΤΑΤΗ ΜΑΣ ΑΓΙΟΥ ΝΙΚΟΛΑΟΥ. ΕΥΧΟΜΑΙ ΣΕ ΟΛΟΥΣ ΧΡΟΝΙΑ ΠΟΛΛΑ ΚΑΙ ΚΑΛΑ ΤΑΞΙΔΙΑ!\nΕΠΟΜΕΝΟ ΑΡΘΡΟ: Επανέρχεται το »Τέλος Πλεύσης» στα σκάφη αναψυχής


Ρ. Γουίνστον: «Η εξωσωματική τείνει να γίνει αγοραπωλησία» | Η ΚΑΘΗΜΕΡΙΝΗ\nΟ δρ Γουίνστον ήταν αυτός που με τις ανακαλύψεις του έφερε επανάσταση στην αναπαραγωγική ιατρική και ειδικά στην εξωσωματική γονιμοποίηση.\n29 Μαΐου, 2016 29.05.2016 • 19:02\nAπό τη γενετική μέχρι την ψηφιακή τεχνολογία, οι εφευρέσεις των ανθρώπων έχουν φέρει επανάσταση στη ζωή μας. Ωστόσο, οι ίδιες επιστημονικές ανακαλύψεις έρχονται συχνά χέρι-χέρι με σειρά «παρενεργειών» που τη στιγμή του «Εύρηκα» ήταν δύσκολο να προβλεφθούν. Η ίδια επιστήμη, η γενετική, η οποία μας επιτρέπει σήμερα την εξέταση των εμβρύων για γενετικές ανωμαλίες και τη διαλογή τους, είναι εκείνη που έκανε δυνατή και τη ναζιστική ευγονική. Τέτοιες ανεπιθύμητες δράσεις έχει βάλει στο στόχαστρο ο λόρδος Ρόμπερτ Γουίνστον, καθηγητής Επιστήμης και Κοινωνίας και ομότιμος καθηγητής Επιστημών της Γονιμότητας στο Imperial College London, o οποίος με τις ανακαλύψεις του έφερε επανάσταση στην αναπαραγωγική ιατρική και ειδικά στην εξωσωματική γονιμοποίηση.\nΩς μέλος της Βουλής των Λόρδων του Βρετανικού Κοινοβουλίου, ο δρ Γουίνστον έχει υπάρξει πρωτοπόρος στην επικοινωνία της επιστήμης και θεωρεί την ενημέρωση και την εκπαίδευση σε επιστημονικά ζητήματα δικαίωμα και υποχρέωση κάθε πολίτη μιας δημοκρατικής κοινωνίας. Ο λόρδος Γουίνστον μίλησε για πρώτη φορά στο ελληνικό κοινό στο πλαίσιο του φεστιβάλ επιστήμης Athens Science Festival 2016 και ξεδίπλωσε τις ανησυχίες του για το πώς το ανθρώπινο είδος χρησιμοποιεί τις ίδιες του τις ανακαλύψεις.\n– Στην περίπτωση της τεχνικής της εξωσωματικής γονιμοποίησης ποια είναι «ανεπιθύμητη δράση»;\n– Στην Ελλάδα, όπως και στη Βρετανία, η εξωσωματική γονιμοποίηση αποτελεί μια τεράστια αγορά και τη λαμβάνουν πολλοί περισσότεροι άνθρωποι από αυτούς που πραγματικά την έχουν ανάγκη. Το μέγεθος της απόγνωσης σπρώχνει πάρα πολλούς ανθρώπους στην αναζήτηση μιας λύσης. Αυτό έχει αποτέλεσμα η εξωσωματική γονιμοποίηση να καταλήγει να είναι μια τεχνική αγοραπωλησίας, η οποία χρησιμοποιείται μαζικά και αδιακρίτως.\nΠραγματικά πιστεύω ότι κάτι τέτοιο είναι καταστροφικό. Θα μπορούσαμε να το είχαμε αποτρέψει ή να το είχαμε προβλέψει; Iσως ναι, αλλά μόνο εάν είχαμε πατεντάρει τις διαφορετικές τεχνικές. Oμως κάτι τέτοιο δεν έγινε. Δεν μπορεί κανείς να ελέγξει σε μεγάλο βαθμό τον τρόπο με το οποίο οι άνθρωποι χρησιμοποιούν την τεχνολογία και συνήθως οι κανονισμοί δεν φέρνουν τα καλύτερα αποτελέσματα. Είναι προτιμότερο να καθιερώνονται υπεύθυνες συμπεριφορές. Και γι’ αυτό τον λόγο επιμένω πως η εκπαίδευση είναι πιο σημαντική από τους κανονισμούς. Παρόλα αυτά, η εξωσωματική γονιμοποίηση έχει φέρει στον κόσμο έξι εκατομμύρια παιδιά παγκοσμίως. Αυτό αποδεικνύει ότι οι άνθρωποι είναι διατεθειμένοι να διαθέσουν μέχρι και το τελευταίο τους ευρώ για να τεκνοποιήσουν.\nΓια… την επόμενη γενιά\n– Γιατί οι άνθρωποι έχουμε τέτοια λαχτάρα για αναπαραγωγή;\n– Δεν είναι κάτι ορθολογιστικό. Είναι γονιδιακό· είμαστε γενετικά προγραμματισμένοι για να παράγουμε την επόμενη γενιά. Η ανικανότητα αναπαραγωγής φέρνει τεράστια δυστυχία, τόσο στις γυναίκες όσο και στους άνδρες. Είναι συχνό οι σχέσεις να διαλύονται· οι γυναίκες να χάνουν το ενδιαφέρον τους για σεξουαλική επαφή, να παύουν να έχουν οργασμό, να πέφτει η αυτοεκτίμησή τους, να αυτοκατηγορούνται χωρίς λόγο, να νιώθουν αγωνία και ενοχή· οι άνδρες να γίνονται βίαιοι και να παθαίνουν κατάθλιψη. Αυτός ήταν και ο πρωταρχικός λόγος που με ώθησε να ασχοληθώ με αυτό τον τομέα. Oχι γιατί θεωρούσα την εξωσωματική γονιμοποίηση ενδιαφέρουσα, αλλά γιατί ως νέος ειδικευόμενος γιατρός έβλεπα γύρω μου ανθρώπινη δυστυχία, η οποία δεν λαμβάνονταν σοβαρά υπόψη από τους γιατρούς συναδέλφους μου.\n– Ποιος είναι ο λόγος που τόσες πολλές εξωσωματικές γονιμοποιήσεις αποτυγχάνουν;\n– Σίγουρα ένας πολύ μεγάλος αριθμός ανθρώπινων εμβρύων φέρουν γενετικές ανωμαλίες. Oμως υπάρχουν και πολλοί ακόμα λόγοι. Οι άνθρωποι αντιμετωπίζουν την εξωσωματική γονιμοποίηση ως την απόλυτη λύση. Καθημερινά λαμβάνω ηλεκτρονικά μηνύματα από γυναίκες από όλο τον κόσμο που με ρωτούν γιατί δεν έμειναν έγκυες. Ωστόσο, η πραγματική πιθανότητα σύλληψης κατά τη διάρκεια ενός κύκλου είναι περίπου 26%, αυτό είναι όλο. Οπότε υπάρχει το ενδεχόμενο μια γυναίκα να μη μείνει έγκυος μετά τρεις κύκλους εξωσωματικής. Βέβαια οι κλινικές διαφημίζουν ότι η πιθανότητα σύλληψης φτάνει το 50% ή το 70%, αλλά κάτι τέτοιο το ισχυρίζονται, επιλέγοντας συγκεκριμένα άτομα. Σε σύγκριση με άλλα θηλαστικά, οι άνθρωποι τελικά είμαστε εξαιρετικά στείροι. Σε έρευνα που είχε γίνει παλιότερα στη Βρετανία βρέθηκε ότι η κατά μέσο όρο πιθανότητα φυσιολογικής σύλληψης κατά τη διάρκεια ενός μήνα, χωρίς τη χρήση αντισύλληψης, είναι 22%. Από την ηλικία των 35 έως 36 ετών αυτό το ποσοστό αρχίζει σιγά-σιγά να πέφτει, ενώ από την ηλικία των 40 ετών η πτώση αυτή επιταχύνεται. Αναμφισβήτητα, κοιτάζοντας την εξέλιξη με δαρβινικούς όρους, δεν υπάρχει καμία δικαιολογία για την ύπαρξη της έμμηνου ρύσεως, η οποία φαίνεται να αποτελεί ένα σημαντικό μειονέκτημα. Από τη μια προκαλεί μια μεγάλη απώλεια αίματος το οποίο είναι χρήσιμο για τον οργανισμό, και από την άλλη κάνει τις γυναίκες να αισθάνονται αδιαθεσία. Ως αποτέλεσμα, οι άνθρωποι είμαστε λιγότερο γόνιμοι, μιας και υπάρχει μόνο μια ημέρα του κύκλου που το ωάριο θα εμφυτευθεί στη μήτρα και μόνο μια ή δύο ημέρες που το ωάριο θα γονιμοποιηθεί. Τον υπόλοιπο μήνα μια γυναίκα είναι πλήρως αναποτελεσματική αναπαραγωγικά.\nΕρευνα για τη δημιουργία οργάνων με σκοπό τη μεταμόσχευση\nΣήμερα, ο δρ Γουίνστον, με την ερευνητική του ομάδα στο Imperial College London, αναζητεί λύση σε μια άλλη ιατρική ανάγκη, τη δημιουργία οργάνων για μεταμόσχευση. Συγκεκριμένα, προσπαθεί να τροποποιήσει γενετικά χοίρους ώστε να μπορούν να αναπτύξουν ανθρώπινα όργανα, όπως νεφρά, πνεύμονες, ήπατα, τα οποία δεν θα απορρίπτονται από το ανθρώπινο ανοσοποιητικό σύστημα. «Το ανοσοποιητικό μας σύστημα ελέγχεται κατά βάση από γονίδια, τα οποία παράγουν πρωτεΐνες που είναι μοναδικές στον κάθε άνθρωπο», εξηγεί ο λόρδος Γουίνστον. Ο ίδιος, όμως, μηχανισμός που προστατεύει τον οργανισμό από ανεπιθύμητους εισβολείς, οδηγεί και στην απόρριψη των μοσχευμάτων. «Αλλάζοντας τα γονίδια, θολώνουμε αυτές τις πρωτεΐνες, με αποτέλεσμα το ανθρώπινο ανοσοποιητικό σύστημα να μην αναγνωρίζει τα μοσχεύματα ως ξένα». Μια τέτοια προοπτική θα μπορούσε να σώσει χιλιάδες ζωές. «Εάν σήμερα χρειαστεί κάποιος ένα μόσχευμα καρδιάς θα πρέπει να περιμένει πότε θα πεθάνει κάποιος από αυτοκινητικό δυστύχημα. Στη Βρετανία τέτοια μοσχεύματα δεν ξεπερνούν τα 100 τον χρόνο, ενώ στην πραγματικότητα υπάρχει ανάγκη για χιλιάδες», καταλήγει ο δρ Γουίνστον.


🥇Ταξιδιωτικός Οδηγός Κρήτης⛵🏊⭐ - Λιακόνι\nΤο λιακόνι (επιστ. Chalcides ocellatus) είναι ένα εντυπωσιακό είδος σκίγκου, το οποίο κατανέμεται στην Ιταλία, την Ελλάδα και τη Βόρεια Αφρική. Στην Κρήτη υπάρχει η λανθασμένη εντύπωση ότι είναι θανάσιμα δηλητηριώδες και οι άνθρωποι το φοβούνται.\nΩστόσο το λιακόνι είναι μια εντελώς ακίνδυνη και άκακη σαύρα, που της αρέσει να λιάζεται όλη τη μέρα. Έχει πολύ μικρά, σχεδόν ατροφικά πόδια, που το κάνουν να φαίνεται, αλλά και να κινείται κυματοειδώς, σαν φίδι. Ίσως η περίεργη αυτή εμφάνιση έχει προκαλέσει την λανθασμένη αντίληψη στους Κρητικούς ότι είναι επικίνδυνο.\nΤο μήκος του μαζί με τη ουρά φτάνει τα 20 εκατοστά ενώ το σώμα του έχει πολλά λέπια με όμορφες αποχρώσεις του γκρι, του μαύρου και του καφέ. Ζει σε περιοχές βραχώδεις ή με χαμηλή βλάστηση, όπου κρύβεται κάτω από πέτρες, σε χαραμάδες ή θάβεται μέσα στο χώμα. Είναι πολύ ντροπαλό και τρέχει πολύ γρήγορα όταν βρεθεί κάτι κοντά του. Τα θηλυκά γεννούν 2-20 σαύρες.\nΆλλες ονομασίες του λιακονιού στην Ελλάδα είναι βουτράκι, λιακούρι, ακονάκι, βυζάστρα, βυζαστάρι και γλιάστρα.\nΦωτογραφίες: Ηλίας Στραχίνης, Benny Trapp\nΚρητική σαύρα »


Κουκέτα CASTLE | Φαρσάρης χειροποίητο έπιπλο Ηράκλειο Κρήτης\nΚουκέτα CASTLE https://www.epiplofarsaris.gr/el/shop/epiplo-monterno/paidiko-neaniko/kouketes/kouketa-robin-sp243\nΈνα εκπληκτικό κάστρο ακριβώς μέσα στο δωμάτιο! Δώστε στα παιδιά σας την αίσθηση του παιχνιδιού και του μυστηρίου στο δωμάτιο τους!\nΚουκέτα χειροποίητη!Με δυνατότητα η συρρόμενου κρεβατιού ή συρτάρια για αποθηκευτικό χώρο.


Τελέστηκε το απόγευμα του Σαββάτου 8 Απριλίου 2017 στο Ιερό Προσκύνημα του Αγίου και Θαυματουργού Σπυρίδωνος, ο Εσπερινός της Κυριακής των Βαϊων, χοροστατούντος του Σεβασμιωτάτου Μητροπολίτου Κερκύρας, Παξών και Διαποντίων Νήσων κ. Νεκταρίου.\nΣτο κήρυγμά του ο Σεβασμιώτατος υπογράμμισε ότι ο Κυριός μας εισοδεύει στην αγία πόλη Ιερουσαλήμ, ταπεινός και πράος τη καρδία, επί πώλου όνου καθήμενος, με τους παίδες των Εβραίων, που ζούσαν τότε κάτω από τα δεσμά της ρωμαϊκής κατοχής, να ζητωκραυγάζουν το “Ωσαννά”, το οποίο σημαίνει “σώσε μας Κύριε”.\nΟι ίδιοι άνθρωποι μετά από λίγες ημέρες κραύγαζαν το “Σταυρωθήτω”, κατά του Ιησού Χριστού.\nΑνέμεναν ένα Μεσσία, που θα τους ελευθέρωνε από την ξενική δουλεία. Όντως ο Κύριός μας ήλθε στον κόσμο ως ελευθερωτής.\nΕλευθέρωσε το ανθρώπινο γένος στο σύνολό του, από τη μεγαλύτερη σκλαβιά, αυτήν της φθοράς και του θανάτου.\nΗ Εκκλησία Του, εμείς ως νέος Ισραήλ, έχουμε λάβει με το Άγιο βάπτισμα την μεγάλη τιμή της εκ Θεού υιοθεσίας μας.\nΌμως και εμείς πολλάκις, ως ο παλαιός Ισραήλ, ολιγοπιστούμε, αμφισβητούμε και γιατί όχι προδίδουμε το Χριστό μας, με την εν γένει στάση της ζωής μας.\nΟ Κύριος πεθαίνει εκουσίως επί του Σταυρού, κηρύττει τη μετάνοια στους κεκοιμημένος και ανασταίνεται θριαμβευτικά, θανάτω θάνατον πατήσας, συνανασταίνοντας τη πεπτωκυία ανθρωπότητα.\nΤη ζωή αυτή της αιωνιότητος, προγεύτηκαν από την παρούσα ζωή οι Άγιοι της Πίστεώς μας.\nΟ Άγιος Σπυρίδων, το υπερφυές θαύμα του οποίου πανηγυρίζει η Κέρκυρα, με την αφθαρσία του ιερού του σκηνώματος, δεικνύει στον καθένα μας, ότι ο άνθρωπος πλάστηκε ώστε να ζει αιωνίως και αγαπητικά με το Δημιουργό του.\nΤέλος ο κ. Νεκτάριος ευχήθηκε στους πιστούς να πορεύονται στο δρόμο της μετάνοιας, της ταπείνωσης και πάνω απ’όλα της ανιδιοτελούς αγάπης, ώστε και εκείνοι να γευτούν την αφθαρσία και την αιωνιότητα, δια πρεσβειών του Αγίου και Θαυματουργού Σπυρίδωνος.


Bullet Fury - Παιχνίδια, δωρεάν online παιχνίδια - 321paixnidia.gr\nΠαίχθηκε: 65,244 x\nΠαίξτε online Bullet Fury παιχνίδια σε απευθείας σύνδεση δωρεάν. Αυτό είναι το καλύτερο Bullet Fury παιχνίδι διαθέσιμα στο Διαδίκτυο. Δωρεάν παιχνίδι Bullet Fury Είναι διαθέσιμο μέσω της πύλης 321paixnidia.gr


Locus Publicus: Του ρολογιού οι δείχτες\nPosted by Locus Publicus at 11:18 PM\nτι όμορφα που έδεσες τις σκέψεις σου με τις φωτογραφίες απ τον ίδιο χώρο και στις τρεις εποχές! (Ωστόσο,μας "χρωστάς" το καλοκαίρι)\nΤέλειο κείμενο locus!\nΌμορφη η ζωή.. σε όλες τις εκδοχές της φύσης.. :) Καλημέρα!\nΚαι μια ιδέα που διαχέεται στο κείμενό σου: Ο σύγχρονος άνθρωπος είναι παιδί των παγετώνων.\nΆλλοτε στο βάθος μιας σπηλιάς, δίπλα στη φωτιά, εκείνες τις παγωμένες μέρες του 30,000 π.Χ., αναλογιζόταν, διηγόταν ιστορίες, έπλαθε μύθους, οργάνωνε την κοινωνική του ζωή και σχεδίαζε στους βράχους τις πρώτες του καλλιτεχνικές εμπνεύσεις.\nΚαι σήμερα ακόμη, είναι το φθινοπωρινό γύρισμα του καιρού που δίνει το εναρκτήριο λάκτισμα για νέα όνειρα, νέα σχέδια, νέες προσπάθειες. Ο Δυτικός κόσμος δημιουργεί μέσα σε ένα σκοτεινό και καταθλιπτικό παρόν, με την προσδοκία της προδιαγεγραμμένης ένδοξης επιστροφής του οργασμού ζωής στη φύση.\nΑναρωτιέμαι κατά πόσον θα υπήρχε τεχνικός πολιτισμός, αλλά και φιλοσοφία και τέχνες, αν η ζωή ήταν μία διαρκής Άνοιξη, ένα αιώνιο καλοκαίρι.\nΕποχές μοιρασμένες με την οικογένειά σου Locus.\nΌπως πάντα, περπάτησα στην αυλή σου, στο χιόνι.\nAγαπητή Μαρία καλημέρα!\nΗταν μια στιγμιαία σύλληψη. Σου υπόσχομαι και το "καλοκαίρι"!\nroadartist καλημέρα, χαίρομαι που σου άρεσε. Καλλιτέχνης γαρ!\nΚαλημέρα και στη vassia!\nKυλιέμαι και εγώ με τα παιδιά στο χιόνι, οπου φέτος φτιάξαμε έναν ωραίο χιονάνθρωπο για να υποδεχθούμε τα Χριστούγεννα.\nΠάντα ωραίος ο univers, με πάει βαθύτερα στη σκέψη. Ναι, φίλε μου, έτσι πιστεύω και εγώ. Πώς μεγάλο μέρος της ανθρώπινης σκέψης γεννήθηκε στο κρύο, αντίδοτο στις ανάγκες, που γεννούν ιδέες και εφευρίσκουν λύσεις.\nΗ ζωή στο Νότο είναι πιο εύκολη, πιο υποφερτή. Στο Βορρά, ο άνθρωπος πρέπει να δαμάσει τη φύση. Στην Αμερικανική Ιστορία, ο Νότος είχε εύκολη ζωή βασισμένη στην δωρεάν εργασία των σκλάβων. Αριστοκρατικός και πλούσιος, ο Νότος δεν είχε να ανησυχήσει σε τίποτα. Ο Βορράς όμως είχε αληθινές ανάγκες. Και για τις ξεπεράσει έπρεπε να σκεφτεί. Και έτσι όλα ξεκίνησαν απο τη σκέψη του Βορρά, της κρύας περιοχής. Οπως παντού.\nΟταν είμαι στην Ελλάδα αισθάνομαι πως δεν έχω καθόλου χρόνο για τον εαυτό μου. Το γλυκό μας κλίμα με τραβάει στη φύση, αναβάλω τα πάντα για να τρέξω στη θάλασσα, στις βόλτες με τους φίλους. Εδώ στην Νέα Αγγλία νοιώθω - εξ ανάγκης, την ανάγκη να αυτοσυγκεντρωθώ. Επιζητώ μια μοναχικότητα περίεργη, αποκτώ τάσεις απομονωτισμού που τις θεωρώ πολύ παραγωγικές.\nΟι κοινωνίες των τροπικών κλιμάτων εγείρουν τις αισθήσεις αλλά όχι τη σκέψη. Γι' αυτό αγαπώ τις τέσσερις εποχές. Για τη φωτιά του χειμώνα, την αναζήτηση της σκέψης.\nunivers ωραίο σχόλιο οπως επίσης και ο οικοδεσπότης που δεν το άφησε αναξιοποίητο.\n"στις βαθιές της ψυχής του στοές και ψάχνει την ύπαρξή του. Αυτοαναλύεται μέσα σε στιγμές μοναχικές, στιγμές αυτογνωσίας. Υπέροχος καιρός για να ολοκληρωθούν διαβάσματα, σκέψεις, γραπτά που εκκρεμούν, σχέδια που απαιτούν βαθιά περισυλλογή και χρόνο."\nείναι σαν οδηγός επιβίωσης!\nυγ.συμφωνώ οτι το κρύο κάνει τον άνθρωπο σοβαρότερο .\nΝομίζω ότι οι υπέροχες φωτογραφίες δένουν με τον Βιβάλντι και το όμορφο κείμενο.\nΤο κρύο κάνει τον άνθρωπο σοβαρότερο;;;\n@ Locus Pub.\nΜπορεί να σπούδασες οικονομικά, αλλά στο γράψιμο τα πάς πολύ καλά!\nΣκάρωσε και κάνα διήγημα...\nΘά 'μαι στα ...ίχνη σου.\nΑν πρέπει να περιμένουμε το κρύο για να αναπτυχθεί η σκέψη μας εδώ στο Ελλάντα, σωθήκαμε, φίλε μου! Πολύ όμορφες οι φωτογραφίες και τα κειμενάκια.\nΛύσε μου όμως, αν θες, μια πεζή και πολύ παλιά απορία: είναι ζεστά αυτά τα αμερικάνικα σπίτια ή ξοδεύετε του κόσμου την ενέργεια για να τα θερμάνετε; Τα βλέπω στις ταινίες και απορώ...\nΗ ζωή μέσα στις τέσσερις εποχές είναι πιο παραγωγική νομίζω. Βάζω βέβαια και την Ελλάδα μέσα (μην παρεξηγηθώ!). Τέσσερις εποχές έχουμε και εδώ. Συνεπώς είμαστε σε καλή κλιματολογική μεριά!!\nΣε ευχαριστώ πολύ. Ο Βιβάλντι θα είναι προσεχές πόστ. Εχω μαζί του (όπως και με τον Μότσαρτ) προσωπική σχέση. Μου θυμίζει την Ευρώπη όπως τη βίωσα.\nΤο έπιασα το υπονοούμενο. Καλό!\nΑγαπητέ ν.α.λάμπης καλωσόρισες στο μπλόγκ μου! Ευχαριστώ για τα καλά σου λόγια. Είναι αυτό που λένε οι Αμερικανοί "can walk and chew gum at the same time"! Κράτα επαφή. Το μπλόγκ είναι δυναμική κατάσταση. Το μέλλον θα φέρει και άλλα πράγματα.\nΚαλο το σχόλιο!! Τι να πώ. Βλέπε σχόλιο προς Ψούξ!\nΤα σπίτια της Νέας Αγγλίας είναι στη πλειοψηφία τους ξύλινα. Το ξύλο έχει απορροφητικότητα, και κρατάει τη θέρμανση αρκετά. Εχουν επίσης κεντρική θέρμανση που μοιράζεται σε όλους τους χώρους, και διατηρείται με θερμοστάτη. Αν οι μονώσεις είναι καλές (διπλά παράθυρα για κρύο και διπλές πόρτες), τότε τα έξοδα της θέρμανσης είναι λογικά. Αν βέβαια το σπίτι είναι τεράστιο (όπως πολλά εδώ), τότε ναί, τα εξοδα είναι τεράστια. Προσωπικά διατηρώ θέρμανση και αιρκοντίσιον για όλο το χρόνο, με προυπολογισμό ανάμεσα στα 2-3χιλ. δολλάρια (τρία δωματια, κουζίνα, σαλόνι, δύο μπάνια, γραφείο στο υπόγειο).\nLocus,όμορφο κείμενο,όμορφες φωτογραφίες και ακόμα πιό όμορφα τα έδεσες όλα με τη μουσική και το όνειρο...\nΗ ένστασή μου είναι στο ότι οι εποχές (τουλάχιστον στην Ελλάδα) από τέσσερες γίναν δύο:Χειμώνας-Καλοκαίρι.Το φθινόπωρο με την άνοιξη εξαφανίστηκαν μαζί με τους ρομαντικούς,που ναι μεν δεν εξαφανίστηκαν,λιγοστεύουν όμως επικίνδυνα...\n@ Locus P.\n"can walk and chew gum at the same time"!\nΑυτό τό είχα ακούσει παλιά σαν απόδειξη της ...ευστροφίας του προέδρου Ford.\nΒεβαίως και ισχύει αγαπητέ μου λάμπη.\nΟ πρόεδρος Μπούς για παράδειγμα δεν μπορεί..\nΑλλη μία ανάλογη έκφαση είναι\n"he is having enough trouble tying his shoes".\nπολυ ομορφο το κειμενο και το δεσιμο με τις φωτογραφιες των 3 εποχων στην αυλη σου.\nΝα προτεινω σε ολους ενα καταπληκτικο timelapse video με αυτο το θεμα?\nΠαντως ετσι κι αλλιως ειδικα αν ζεις στην Αθηνα πιο δυσκολα καταλαβαινεις την εναλλαγη των εποχων (εκτος απ την διαφορα θερμοκρασιας)σε σχεση με καποιον που βλεπει τα μικρα σημαδια των μεταβολων στον κηπο του.Νασαι καλα,να γραφεις τετοια πμορφα κειμενα.\nΑπορώ που κανείς δεν εξέφρασε την ζήλια του για τις συνθήκες που ζεις Locus. Με κήπο, ανεξαρτησία, χώρο για όλες τις οικογενειακές δραστηριότητες. Μήπως τελικά είμαι από τους λίγους συν bloggers που ζω σε διαμέρισμα? Που αναγκάζομαι να ταξιδεύω χιλιόμετρα για να πατήσω λίγο χώμα? Που ονειρεύομαι τέτοιο σπίτι στην Ελλάδα μόνο σαν συνταξιούχος? Βλέπεις δεν επιθυμώ, ούτε μπορώ να γίνω commuter (δεν νομίζω ότι υπάρχει μονολεκτικό συνώνυμο στην ελληνική!) της μίας ώρας ανά κατεύθυνση. Εγώ πολύ το ζήλεψα και το ομολογώ.\nΩραίο κείμενο φίλε. Ο χειμώνας τα έχει αυτά. Από μουσικές και αναγνώσματα καλά σε "ακούω". Από κονιάκ πως πάμε?\nΥΓ Μπορεί να γκρινιάζω για το οικιστικό περιβάλλον που ζώ αλλά εάν με πάρεις μία εβδομάδα από το κέντρο της πόλης και την "αγορά" μπορεί και να πάθω σύνδρομο στέρησης...\nΑγαπητέ syneas χαιρετώ!\nΑντιλαμβάνομαι το σχόλιό σου, έχει πολλαπλές ερμηνείες. Παντού στον κόσμο οι εποχές έχουν αλλοιωθεί. Πέρσι τέτοιο καιρό, η Νέα Αγγλία είχε κλίμα "Φλώριδας".\nΣτο συμβολικό χώρο της ερμηνείας, ελπίζω να παραμείνουν αρκετοί ρομαντικοί, για να διατηρηθεί και αυτός ο κόσμος! Ευχαριστώ!\nsquarelogic σε ευχαριστώ και πάλι!\nΣίγουρα στην Αθήνα η εναλλαγή των εποχών δεν είναι ιδιαίτερα αντιληπτή. Στην επαρχία όμως είναι. Εκεί νοιώθει κανείς τις αλλαγές της φύσης. Και στην Ελλάδα η φύση είναι μαγική.\nΤο βίντεο με τις εναλλαγές των εποχών που παραθέτεις (βεβαίως και μπορείς, γι'αυτό υπάρχουν τα μπλόγκς) είναι ΚΑΤΑΠΛΗΚΤΙΚΟ!!!\nΔεν έχω δεί τίποτα παρόμοιο μέχρι στιγμής. Μαγικό! Τι δουλειά θα έχει πέσει γι'αυτό το βίντεο, τι μεράκι! Φίλε μου σ' ευχαριστώ πολύ.\nΦίλε μου Βασικέ ,\nΖούσα και εγώ για πολλά χρόνια σε διαμέρισμα, και συχνά αναπολώ το γρήγορο περιβάλλον της πόλης που τα έχει όλα μαζεμένα. Αφησα όμως αυτό το περιβάλλον κάποτε για δύο λόγους (1)τα παιδιά μου που έχουν ανάγκη χώρο για παιχνίδι, και (2)γιατί ένοιωσα και ο ίδιος μια εσωτερική αλλαγή, που με οδηγούσε σε μια μεγαλύτερη απομόνωση, μια συνειδητή μοναχικότητα. Επέλεξα λοιπόν αυτό το σπίτι (τυπικό σπίτι της Νέας Αγγλίας), όπου έχω πάρκινγκ και χώρο για να δεχτώ παιδιά και φίλους.\nΗ μόνη επιθυμία μου- που έγινε πραγματικότητα, ήταν η δημιουργία ενός δικού μου, ιδιωτικού χώρου που να στεγάζει τα μουσικά μου όργανα, τα βιβλία που αγαπώ, και τα πολλαπλά PCs και laptops που διαθέτω. Στο "στρατηγείο" αυτό, ολοκληρώνω τα διαβάσματά μου, γράφω, μπαίνω στο ιντερνετ, μαθαίνω καινούργιες τεχνολογίες, και πάιζω μουσική (αυτά δηλαδή που με ενδιαφέρουν).\nΟσο για το κονιάκ, καλά πάω. Μεταξά. Τονώνει σώμα και μυαλό!!


12Χ ΜΠΟΥΚ: Δαυίδ και Γολιάθ - 12x Online\n12Χ ΜΠΟΥΚ: Δαυίδ και Γολιάθ\nΣτη σκιά του μεγάλου ντέρμπι Βέλγιο – Ιταλία, τρεις «μικροί» ονειρεύονται το θαύμα των ημιτελικών στο Euro 2020 σε μάχες Δαυίδ και Γολιάθ!\nTo12Χ ΜΠΟΥΚ κυκλοφόρησε και για ακόμα μία Παρασκευή και η ύλη του δεν περνάει απαρατήρητη.\nΓια 13η φορά στην ιστορία της βρίσκεται η Αγγλία σε προημιτελικό μιας μεγάλης διοργάνωσης. Ευρωπαϊκού πρωταθλήματος, δηλαδή, ή παγκοσμίου Κυπέλλου. Ο απολογισμός της σίγουρα δεν είναι ιδανικός. Σε μόλις τέσσερις από τους προηγούμενους 12 προημιτελικούς κατάφερε να πάρει το εισιτήριο για την τετράδα. Η τελευταία ανάμνηση, πάντως, είναι καλή, αφού στο Μουντιάλ του 2018 κέρδισε τη Σουηδία (2-0).\nΤο… μυστήριο με τα «λιοντάρια», είναι ότι και οι τρεις προηγούμενοι προημιτελικοί τους σε ευρωπαϊκό πρωτάθλημα έφτασαν ως τη διαδικασία των πέναλτι. Μονάχα ένας από αυτούς, το 1996 με την Ισπανία στο «Γουέμπλεϊ», ήταν επιτυχημένος (0-0 η κανονική διάρκεια, 4-2 στη «ρώσικη ρουλέτα»). Αντίθετα, έχασαν με 6-5 από την οικοδέσποινα Πορτογαλία το 2004 στη Λισσαβόνα (1-1 το σκορ 90λεπτο, 2-2 μετά την παράταση). Επίσης, με 4-2 από την Ιταλία το 2012 στο Κίεβο (0-0 η κανονική διάρκεια).\nΓια τους Ουκρανούς, πάλι, αυτός είναι ο δεύτερος προημιτελικός τους. Ο πρώτος εξελίχθηκε σε… δράμα. Στο Παγκόσμιο Κύπελλο του 2006 είχαν χάσει με 3-0 από την Ιταλία στο Αμβούργο.\nΕπιστροφή με αλλαγές στη Σουηδία\nΜετά από διακοπή μεγαλύτερη του ενός μηνός, η Α’ Κατηγορία της Σουηδίας μπαίνει ξανά στις ράγες. Άξιο αναφοράς ότι τέσσερις σύλλογοι θα παρουσιαστούν στην επανέναρξη της Αλσβένσκαν με νέο προπονητή.\nΣτην ουραγό Χάκεν ο Αλμ αποχώρησε με προορισμό τη Δανία (Οντένσε). Αντικαταστάθηκε από τον έμπειρο Νορβηγό Περ-Ματίας Χόγκμο (Ρόζενμποργκ, Τρόμσο, Τζουργκάρντεν, εθνική Νορβηγίας, Φρέντρικσταντ). Στην προτελευταία Έρεμπρο ο Κίαλ ανέλαβε καθήκοντα ποδοσφαιρικού διευθυντή. Παραχώρησε τη θέση στον τέως βοηθό του, Βίτορ Γκαζίμπα.\nΥπήρξαν και δύο απολύσεις σε Γκέτεμποργκ (Νίλσον) και Χάμαρμπι (Μπίλμπορν), με νέους τεχνικούς αντίστοιχα τον γυρολόγο Στάρε (ΑΙΚ, Πανιώνιος, Χάκεν, Σαν Χοσέ, Σάρπσμποργκ) και τον Σέρβο Μιλόγεβιτς (Μιάλμπι).\nΣτο μεταξύ, αποφασίστηκε η μερική επιστροφή των φιλάθλων στα γήπεδα. Θα επιτρέπονται 3.000 φίλαθλοι στους αγώνες των πρώτων δύο κατηγοριών (Αλσβένσκαν και Σουπερετάν). Στις πρώτες δυο αγωνιστικές μετά την επανέναρξη, θα υπάρχουν στις κερκίδες μόνο οπαδοί της γηπεδούχου.\nΤα υπόλοιπα θέματα μόνο στην 12Χ ΜΠΟΥΚ που κυκλοφόρησε!


ΗΤΑΝΕ ΣΤΡΑΒΟ ΤΟ ΚΛΙΜΑ ΤΩΝ ΕΛΛΗΝΟ-ΡΩΣΣΙΚΩΝ ΣΧΕΣΕΩΝ, ΤΟ’ ΦΑΓΕ ΚΑΙ Η ΜΗ ΕΚΔΟΣΗ ΣΤΗΝ ΡΩΣΣΙΑ ΤΟΥ «ΒΑΣΙΛΙΑ ΤΟΥ BITCOIN»! | ΕΘΝΙΚΙΣΜΟΣ.net\nΗΤΑΝΕ ΣΤΡΑΒΟ ΤΟ ΚΛΙΜΑ ΤΩΝ ΕΛΛΗΝΟ-ΡΩΣΣΙΚΩΝ ΣΧΕΣΕΩΝ, ΤΟ’ ΦΑΓΕ ΚΑΙ Η ΜΗ ΕΚΔΟΣΗ ΣΤΗΝ ΡΩΣΣΙΑ ΤΟΥ «ΒΑΣΙΛΙΑ ΤΟΥ BITCOIN»!\nΜε συνεχείς εχθρικές ενέργειες, τα εν Αθήναις τσιράκια των Αμερικανών, Τσίπρας και Καμμένος, προκαλούν την Ρωσσία!\nΈτσι, μετά από τις απελάσεις των Ρώσσων διπλωματών, με την κατηγορία ότι… ξεσηκώνουν τους Έλληνες κατά της προδοτικής Συμφωνίας των Πρεσπών), δικαστήριο στη Θεσσαλονίκη αποφάσισε την έκδοση στη Γαλλία του επονομαζόμενου ως «βασιλιά του botcoin», Ρώσσου υπηκόοου, Αλεξάντρ Βίνικ, ενώ παρόμοιο αίτημα έκδοσης είχε υποβάλλει και η Ρωσσική Γενική Εισαγγελία.\nΜετά απ’ αυτή την εξέλιξη, το ρωσσικό υπουργείο Εξωτερικών καταγγέλλει εκ νέου τους Τσιπροκαμμένους ότι εκτελούν εντολές έξωθεν (δηλαδή, των υπερατλαντικών αφεντικών τους…) συνδέοντας το θέμα της έκδοσης του Βίνικ με την απέλαση των διπλωματών: «Οι ελληνικές Αρχές συνεχίζουν να επιδεινώνουν την κατάσταση στις διμερείς σχέσεις υπό πίεση από το εξωτερικό, έπειτα από τις μη φιλικές» ενέργειες σχετικά με τους Ρώσους διπλωμάτες. Προφανώς η ρωσσική πλευρά δεν μπορεί να αγνοήσει τέτοιες ενέργειες. Θα λάβουμε κάθε απαραίτητο μέτρο στο μέτρο που μας αναλογεί προκειμένου να απαντήσουμε κατάλληλα στις ενέργειες αυτές».\n(ΥΓ): Κάτω η συγκυβέρνηση των ΗΠΑνθρώπων Τσίπρα-Καμμένου!\n← ΕΚΑΤΟΝΤΑΔΕΣ ΝΕΚΡΟΙ ΚΑΙ ΧΙΛΙΑΔΕΣ ΤΡΑΥΜΑΤΙΕΣ ΣΤΙΣ ΔΙΑΔΗΛΩΣΕΙΣ ΚΑΤΑ ΤΟΥ ΣΥΝΤΡΟΦΟΥ ΟΡΤΕΓΚΑ\nΗΤΑΝΕ ΣΤΡΑΒΟ ΤΟ ΚΛΙΜΑ ΤΩΝ ΕΛΛΗΝΟ-ΡΩΣΣΙΚΩΝ ΣΧΕΣΕΩΝ, ΤΟ’ ΦΑΓΕ ΚΑΙ Η ΜΗ ΕΚΔΟΣΗ ΣΤΗΝ ΡΩΣΣΙΑ ΤΟΥ «ΒΑΣΙΛΙΑ ΤΟΥ BITCOIN»! →


Άρθρο 8 – Προσθήκη άρθρου 34Α στο π.δ. 26/2012 – Ψηφοδέλτιο Επικρατείας | Υπουργείο Εσωτερικών\nΑρχική ΤΡΟΠΟΠΟΙΗΣΗ ΕΚΛΟΓΙΚΗΣ ΔΙΑΔΙΚΑΣΙΑΣ ΚΑΙ ΑΛΛΕΣ ΔΙΑΤΑΞΕΙΣΆρθρο 8 – Προσθήκη άρθρου 34Α στο π.δ. 26/2012 – Ψηφοδέλτιο Επικρατείας\nΆρθρο 8 – Προσθήκη άρθρου 34Α στο π.δ. 26/2012 – Ψηφοδέλτιο Επικρατείας\nΜετά το άρθρο 34 του π.δ. 26/2012 προστίθεται άρθρο 34Α:\nΗ πρόταση υποψηφίων για τους βουλευτές που εκλέγονται ενιαίως σ’ ολόκληρη την επικράτεια, υποβάλλεται από κόμμα ή συνασπισμό κομμάτων, που καταρτίζει δικούς του συνδυασμούς, στο σύνολο των εκλογικών περιφερειών της χώρας. Δεν επιτρέπεται υποβολή υποψηφιότητας σε πρόσωπο, που είναι υποψήφιος στις ίδιες εκλογές, σ’ οποιαδήποτε εκλογική περιφέρεια.\nΗ πρόταση κάθε κόμματος ή συνασπισμού κομμάτων περιλαμβάνει αριθμό ίσο με τον αριθμό των εδρών επικρατείας .\nΤο ψηφοδέλτιο επικρατείας υποβάλλεται κατά ανάλογη εφαρμογή του άρθρου 34 του παρόντος.\nΟι γνωστοποιήσεις των συνδυασμών και των υποψηφίων σ’ όλες τις εκλογικές περιφέρειες της χώρας, που αναφέρονται στο άρθρο 39 του παρόντος, πρέπει να περιλαμβάνουν και τους συνδυασμούς όλων των κομμάτων και συνασπισμών κομμάτων, που ανακηρύχθηκαν σύμφωνα με την προηγούμενη παράγραφο.»\nΟι παράγραφοι 1 έως 3 και 5 του άρθρου 3 του π.δ. 26/2012 καταργούνται.\n2 Σχόλια\t25 Σχόλια επι της Διαβούλευσης 62641 - Όλα τα Σχόλια\n7 Νοεμβρίου 2019, 14:44 | Κώστας Δημητρίου\n1- Να είναι δυνατή η εκλογή βουλευτών επικρατείας με σταυρό προτίμησης και όχι μόνο με το σύστημα της λίστας.\n2- Να είναι δυνατή η πρόβλεψη για δικαίωμα του εκλογέα να ψηφίζει δύο ξεχωριστά ψηφοδέλτια, ένα που θα αφορά τους υποψήφιους της εκλογικής περιφέρειάς του & ένα για το ψηφοδέλτιο επικρατείας\n5 Νοεμβρίου 2019, 20:27 | Αθανάσιος Ματζαρης\nΟ σταυρός προτίμησης θα πρέπει να παγιωθεί και να αποκλειστεί η εκλογη με λίστα .επισης θα Πρέπει να γινονται υποχρεωτικα προκριματικες εκλογες απο την βαση καθε Κόμματος για την επιλογή των υποψηφίων . Δεν προάγεται η δημοκρατια όταν οι υποψήφιοι επιλέγονται από ένα κλειστό κονκλαβιο η τον αρχηγό κάθε κομματος


Dot: Πρεμιέρα Σάββατο 12 Οκτωβρίου στον ΣΚΑΪ - Lastnews.gr\nBy Ρίκα Βεράνου 10 Οκτωβρίου, 2019 10 Οκτωβρίου, 2019 ΚΟΥΛΤΟΥΡΑ\nΗ αγαπημένη παρέα του DOT. επιστρέφει στις 12 Οκτωβρίου σε νέα ώρα και με μεγαλύτερη διάρκεια!\nΗ Νάνσυ Ζαμπέτογλου και ο Θανάσης Αναγνωστόπουλος, με την ομάδα τους, έρχονται για 3η σεζόν στον ΣΚΑΪ, κάθε Σάββατο και Κυριακή στις 12.15 το μεσημέρι.\nΤο Dot. αποκτά φέτος και μια junior version, με παρουσιαστές τη μικρή Κλεοπάτρα και τον μικρό Γιάννη.\nΚάθε Κυριακή στις 13:25, αμέσως μετά το DOT., μια εκπομπή από παιδιά για παιδιά, αλλά και για μεγάλους που θέλουν να έχουν στη ζωή τους το κέφι, τη χαρά και την αισιοδοξία των μικρών μας φίλων.\nΣτο Dot Kids, ο ζωηρός, ευφάνταστος, χρωματιστός κόσμος των παιδιών ξετυλίγεται σε ένα μαγκαζίνο 30 λεπτών, όπου παιδιά και γονείς θα έχουν την ευκαιρία να μάθουν, να διασκεδάσουν, να γελάσουν και να γνωρίσουν όσα πρέπει να ξέρουν για την πιο χαρούμενη και ανέμελη περίοδο της ζωής μας.\nΗ μικρή Κλεοπάτρα Κουτάντου και ο μικρός Γιάννης Κονταξάκης, μαζί με την παρέα τους, παρουσιάζουν πρακτικά θέματα για την καθημερινότητα των παιδιών, συνεντεύξεις που τους αφορούν, πολιτιστικές προτάσεις, αστεία video αλλά και εύκολες συνταγές στην πολύχρωμη κουζίνα τους, μαζί με τη Μάγκυ Ταμπακάκη και τον μικρό master chef Κωνσταντίνο Χριστόπουλο.\nΜαγειρική: Γιάννης Αποστολάκης, Γωγώ Δελογιάννη\nLife coach: Μάρεα Λαουτάρη\nHosts: Αννούσα Μελά, Τόνια Παπαμιχαλοπούλου, Γιάννης Δρυμωνάκος, Κρυσταλλία Ζησιοπούλου, Στέλλα Παντελιά, Χάρης Συντζάκης, Τατιάνα Χατζή, Τάσος Μπιμπισίδης\nΟργάνωση παραγωγής: Αντιγόνη Αναστοπούλου, Κρυσταλλία Ζησιοπούλου\nΜαγειρική: Μάγκυ Ταμπακάκη, Κωνσταντίνος Χριστόπουλος\nHosts: Μαρέβα Χριστοδουλίδη, Ατζουλίνα Κανδάκη, Απόστολος Χάλκος\nΠρεμιέρα, Σάββατο 12 Οκτωβρίου\nκαι κάθε Σάββατο και Κυριακή στις 12.15 στον ΣΚΑΪ\nΠέθανε ο δημοφιλής ηθοποιός Κώστας Ευριπιώτης — ΣΚΑΪ (www.skai.gr)\nPosted On : 31 Μαΐου, 2019\nΣυνεχίζεται η δικαστική διαμάχη για την πατρότητα του «Stairway to Heaven» — ΣΚΑΪ (www.skai.gr)\nPosted On : 17 Αυγούστου, 2019\nPosted On : 21 Νοεμβρίου, 2019\nPrevious post: Παραπομπή Παπαγγελόπουλου: Σε εξέλιξη στη Βουλή η συζήτηση για προανακριτική\nNext post: ΟΗΕ: 100.000 άνθρωποι έχουν εγκαταλείψει τις εστίες τους στη Συρία


HTML5 παιχνίδι Spot Παιχνίδια παζλ Τρεις σε μια σειρά 3d 7 χρόνια Arkanoid Αγόρια δράσης Αγώνας για τα αγόρια Παιδιά αγώνα Τα παιδιά ντύνονται για τα κορίτσια Τα παιδιά Χρωματισμός Χειμώνας Έξυπνος Ψάξτε για στοιχεία Βρείτε αντικείμενα\nΠεριγραφή του παιχνιδιού: Το καλοκαίρι έρχεται η περίοδος των διακοπών και πολλοί άνθρωποι πηγαίνουν στη θάλασσα για να χαλαρώσουν εκεί, να κολυμπήσουν στη θάλασσα, να κάνουν ηλιοθεραπεία και να διασκεδάσουν. Για μια άνετη διαμονή, ο καθένας χρειάζεται ορισμένα είδη. Σήμερα στις καλοκαιρινές διακοπές θα βοηθήσετε μια ομάδα νέων να τα συλλέξει. Μπροστά σας στην οθόνη θα δείτε το γήπεδο να χωρίζεται συμβατικά σε κελιά. Σε καθένα από αυτά θα δείτε ένα συγκεκριμένο είδος αντικειμένων. Θα πρέπει να εξετάσετε τα πάντα πολύ προσεκτικά και να βρείτε πανομοιότυπα αντικείμενα που στέκονται το ένα δίπλα στο άλλο. Τώρα εσείς με τη βοήθεια του ποντικιού θα πρέπει να τα συνδέσετε μεταξύ τους με μια γραμμή. Τότε θα εξαφανιστούν από την οθόνη και θα λάβετε πόντους.\nΤο καλοκαίρι έρχεται η περίοδος των διακοπών και πολλοί άνθρωποι πηγαίνουν στη θάλασσα για να χαλαρώσουν εκεί, να κολυμπήσουν στη θάλασσα, να κάνουν ηλιοθεραπεία και να διασκεδάσουν.


Θετικά μηνύματα από το Ισραήλ για το εμβόλιο και την Όμικρον | Athens Voice\nIσραήλ εμβολιασμοί © Getty Images/Ideal Image\nΟι πρώτες ενδείξεις για τα εμβόλια και την μετάλλαξη Όμικρον αφήνουν περιθώρια αισιοδοξίας, κατά τον υπουργό Υγείας του Ισραήλ.\nΥπάρχουν ενδείξεις ότι οι πλήρως εμβολιασμένοι κατά του κορωνοϊού, είτε με δύο δόσεις και εφόσον δεν έχουν περάσει 6 μήνες από την επαναληπτική, είτε με την αναμνηστική δόση, προστατεύονται και από τη μετάλλαξη Όμικρον, δήλωσε την Τρίτη ο υπουργός Υγείας Νίτσαν Χόροβιτς, μετά τον εντοπισμό άλλων δύο κρουσμάτων του νέου στελέχους του ιού, ανεβάζοντας το σύνολο σε τέσσερα.\n«Τις επόμενες ημέρες θα έχουμε πιο ακριβείς πληροφορίες σχετικά με την αποτελεσματικότητα του εμβολίου κατά της Όμικρον, αλλά υπάρχει ήδη αισιοδοξία και οι αρχικές ενδείξεις ότι όσοι έχουν εμβολιαστεί με δύο δόσεις και δεν έχει περάσει το χρονικό διάστημα εξασθένησης του εμβολίου ή έχουν λάβει την αναμνηστική δόση θα προστατεύονται και από αυτή την μετάλλαξη του ιού», δήλωσε ο Ισραηλινός αξιωματούχος κατά την επίσκεψή του στο Ιατρικό Κέντρο Soroka στη Μπεερ-Σεβά.\n«Το εμβόλιο είναι ζωτικής σημασίας αυτή τη στιγμή», δήλωσε ο Υπουργός. «Όποιος εκτίθεται στη μετάλλαξη χωρίς να έχει κάνει το εμβόλιο θα θέτει τον εαυτό του σε περιττό κίνδυνο».


Υποβλήθηκε από tsekpoint_335 στις Τρί, 10/12/2019 - 20:56.\nΕκτός σχολικών γευμάτων τα σχολεία του Δήμου Μαρωνείας-Σαπών, αφού αρνητική απάντηση δόθηκε από το υπουργείο Παιδείας και Εργασίας, στην ερώτηση που κατέθεσε ο βουλευτής του Σύριζα Ροδόπης Δημήτρης Χαρίτου.\nΟι απαντήσεις μάλιστα ίσως μας δίνουν και την αιτία του προβλήματος. Αφού η υφυπουργός Εργασίας ανέφερε ότι στην παρούσα φάση και εφόσον υπάρξουν αδιάθετα υπόλοιπα, αυτά θα διατεθούν στα σχολεία της ίδιας περιφερειακής ενότητας.\nΌσο για την υπουργό Παιδείας, νίπτει τας χείρας της σύμφωνα με το βουλευτή για την επέκταση του προγράμματος, αφού ο αριθμός των οφειλόμενων ορίζονται από το υπουργείο Εργασίας και Κοινωνικών Υποθέσεων.\nΒέβαια όλοι γνωρίζουμε ότι ο Δήμος Μαρωνείας-Σαπών θα έπρεπε να είναι από τους πρώτους στην παροχή σχολικών γευμάτων δικαιωματικά, με βάση τα ιδιαίτερα οικονομικά χαρακτηριστικά που υπάρχουν στην περιοχή.\nΓιατί όμως δεν εντάχθηκε; Παρόλο που ο δήμαρχος Ντίνος Χαριτόπουλος ευελπιστεί ότι τελικά θα βρεθεί τρόπος έστω και με τα υπόλοιπα όπως του υποσχέθηκαν από το υπουργείο και ίσως λίγο αργότερα;\nΕίναι απλούστατος ο λόγος, επειδή κάποιοι δε μερίμνησαν από την αρχή της σχολικής χρονιάς να γίνει η ένταξη σε αυτά τα προγράμματα. Από το καλοκαίρι και μπορεί και πιο νωρίς.\nΕίτε η προηγούμενη δημοτική αρχή, ίσως οι νυν βουλευτές, αλλά και οι προηγούμενοι επί Σύριζα. Και γιατί αλήθεια επί θητείας της προηγούμενης κυβέρνησης δεν είχαν ενταχθεί στα σχολικά γεύματα;\nΣυνεπώς το θέμα δεν προσφέρεται για εύκολη αντιπολίτευση και να επιρρίπτονται ευθύνες, ούτε για άκρατη αισιοδοξία, η την αδράνεια και την ολιγωρία κάποιων προκατόχων.\nΜήπως πρέπει να συνεργαστούν τώρα αυτοδιοίκηση και πολιτικοί για να βρεθεί λύση, ώστε κάποια στιγμή να ξεκινήσουν τα σχολικά γεύματα και στο δήμο Μαρωνείας-Σαπών;\nΣαφώς και είναι αξιέπαινες οι προσπάθειες, είτε αυτές προέρχονται από την πλευρά της περιφέρειας και των δήμων, η με την συμμετοχή των συλλόγων, να δώσουν ένα διαφορετικό και γιορταστικό κλίμα όλες τις μέρες των Χριστουγέννων.\nΚαι οι εκδηλώσεις αυτές προϋποθέτουν δουλειά, κόπο, μεράκι, συντονισμό, συμμετοχή και διάθεση χρόνου για να γίνουν. Και αντιλαμβανόμαστε ότι πάντοτε πολλά από αυτά θα μπορούσαν να γίνουν και καλύτερα.\nΌπως οι επιλογές των καλλιτεχνών, η να εμπλουτιστούν με περισσότερες δράσεις. Και όλα αυτά είναι θεμιτά, αρκεί να συζητηθούν σε ένα δεύτερο χρόνο.\nΤα αναφέρουμε όλα αυτά γιατί πάντοτε υπάρχουν οι μόνιμοι επικριτές στην περιοχή μας, ότι τίποτα καλό δε γίνεται σ' αυτό τον τόπο και ότι όλοι είναι κατώτεροι των περιστάσεων.\nΚαταλήγοντας ότι θα έπρεπε να γίνονται πιο σπουδαία πράγματα και σημαντικά. Αλλά τελικά αναρωτιέται κανείς, τα σπουδαία και τα σημαντικά όπως τα αντιλαμβάνονται, θα βγάλουν στο δρόμο και στις πλατείες τους πολίτες;\nΜια που οι επικριτές όλα αυτά τα θεωρούν κάπως «ευτελή», ας αναλογιστούν ότι πολλές φορές είναι αυτά που βγάζουν τον κόσμο στο δρόμο, για να διασκεδάσει, χωρίς ανούσια αμπελοφιλοσοφία, περί σπουδαίων και ασήμαντων.\nΧαλαρό κλίμα με γιορτινή διάθεση και θετικό πνεύμα χρειάζεται. Και η κριτική είναι απαραίτητη φυσικά, αλλά και οι διαφορετικές προτάσεις, χωρίς εμπάθεια και μόνιμο αρνητισμό.\nΓι' αυτό ας χαλαρώσουν λοιπόν κάποιοι και ας απολαύσουν το πνεύμα των Χριστουγεννιάτικων γιορτών.\nΠρος άρση παρεξηγήσεων, σαφώς και είναι θετικό το πρόγραμμα που ανακοίνωσε ο υπουργός Εργασίας, για τον επαναπατρισμό 500 Ελλήνων υψηλής ειδίκευσης και επιστημονικής εμπειρίας, από το εξωτερικό.\nΜε ελάχιστη μηνιαία αμοιβή 3.000 ευρώ στην οποία θα χρηματοδοτεί το κράτος σε ποσοστό 70%. Βέβαια είναι ένα πιλοτικό πρόγραμμα, αλλά δεν παύει να είναι η αρχή και δείχνει τη διάθεσή της κυβέρνησης να δώσει ένα μήνυμα.\nΣτους νέους Έλληνες που διαπρέπουν βέβαια στο εξωτερικό, σε συγκεκριμένους τομείς, από ηλικίας 28 μέχρι 40 ετών. Αλλά σαφώς δεν λύνει το μεγάλο πρόβλημα της μετανάστευσης των νέων.\nΌταν μάλιστα αναφερόμαστε περίπου σε 400.000 νέους με τα πιο μετριοπαθή στοιχεία, που δεν επιθυμούν μάλλον να επιστρέψουν για ένα καθαρά πιλοτικό πρόγραμμα για 12 μήνες.\nΜε την συμβατική υποχρέωση των εταιρειών να τους κρατήσουν επιπλέον άλλους 12 μήνες. Συνεπώς είναι καλή η προσπάθεια, αλλά δεν λύνει κανένα πρόβλημα, με αυτές τις λογικές.\nΑφού δεν πρέπει να ξεχνάει και ο υπουργός αλλά και όσοι κυβερνούν, ότι πολλοί τέτοιοι νέοι, αμείβονται με μισθούς που υπερβαίνουν τα 3.000 ευρώ και φτάνουν και 10.000 ευρώ.\nΚαι πολλοί ευχαρίστως θα επέστρεφαν στην πατρίδα τους, να φτιάξουν την οικογένειά τους, με κάποια κίνητρα, ακόμα και με μικρότερη αμοιβή, αλλά για εργασία που θα έχει μέλλον και προοπτικές.\nΣυνεπώς το κράτος πέραν των πιλοτικών προγραμμάτων, δεν μπορεί να λύσει το μεγάλο αυτό πρόβλημα του επαναπατρισμού των Ελλήνων. Είναι μια κίνηση σωστή μεν, αλλά καθαρά επικοινωνιακού χαρακτήρα.\nΓια να λυθεί το μεγάλο αυτό πρόβλημα γνωρίζει πολύ καλά και ο υπουργός τι πρέπει να πράξει. Και σαφώς το γνωρίζουν όμως και πολλές σοβαρές εταιρείες στην Ελλάδα, οι οποίες δεν βρίσκουν πλέον εξειδικευμένο προσωπικό.\nΚίνητρα πρέπει να δοθούν να γίνουν νέες επενδύσεις και μάλιστα καινοτόμες, ώστε να ανοίξει ο τομέας της αγοράς εργασίας και να ανασάνει η επιχειρηματικότητα.\nΚαι οι νέοι οι οποίοι θα δουν βέβαια αυτά τα κίνητρα και την προσπάθεια που γίνεται στη χώρα, σαφώς μπορεί να επιλέξουν να ξαναγυρίσουν στην Ελλάδα. Έστω κι αν δεν παίρνουν 3.000 ευρώ. Δεν τους δελεάζει ένα πρόγραμμα με ημερομηνία λήξης.\nΓνωρίζουν ότι από τη στιγμή που δεν έχουν λυθεί παθογένειες προβλήματα, όπως της αξιοκρατίας, της διαφάνειας στο δημόσιο βίο, που η χώρα μας παρουσιάζει τους χειρότερους δείκτες και σε πρόσφατη έρευνα, τίποτα σοβαρό δεν πρόκειται να γίνει.\nΑυτό που σχολιάζουν ήδη είναι το ποιοι θα είναι αυτοί οι 500 πρώτοι άραγε, με ποια κριτήρια θα επιλεγούν και αν θα είναι γόνοι επωνύμων και πολιτικών, η κομματικές επιλογές.\nΤους ενδιαφέρει πώς λειτουργεί το δημόσιο και γενικότερα η κρατική μηχανή, η αξιοκρατία κυρίως, η διαφάνεια, η επιλογή χωρίς παρεμβάσεις των πολιτικών.\nΚαι το πρώτο που ζητάνε να αλλάξει η χώρα τους είναι να γίνει επιτέλους ένα κράτος δικαίου, να προσελκύσει επενδύσεις, να ανοίξει θέσεις εργασίας και να δείχνουν τα πράγματα ότι κινούνται προς τη σωστή κατεύθυνση.\nΌλα τα άλλα θα λυθούν από μόνα τους, χωρίς την παρέμβαση κανενός υπουργού Εργασίας. Που δεν χρειάζεται αν όλα λειτουργούν σωστά. Όπως στα κράτη που έχουν μεταναστεύσει και βρίσκουν καλές δουλειές, χωρίς μπάρμπα στην Κορώνη.\nΤετάρτη, 11 Δεκεμβρίου, 2019 - 10:00


Στο Metropolis 95,5 και στην εκπομπή «Στη Σέντρα» φιλοξενήθηκε ο παλαίμαχος ποδοσφαιριστής του ΠΑΟΚ, Σλάτζιαν Σπάσιτς, και μίλησε για τον αντίπαλο του ΠΑΟΚ στο Τσάμπιονς Λιγκ,τον Βιεϊρίνια, τις θέσεις που χρειάζεται ενίσχυση ο Δικέφαλος ενώ σχολίασε και το βήμα του Ιβιτς στην Αγγλία.\nΓια τα πράγματα στη Σερβία: «Εχουμε πολλά κρούσματα στο Βελιγράδι, προσπαθούμε να φροντίζουμε ο ένας τον άλλο αλλά πρέπει και να προσέχουμε».\nΓια τον αντίπαλο του ΠΑΟΚ στο Τσάμπιονς Λιγκ: «Η Μπεσίκτας έχει εμπειρία από την Ευρώπη, θα είναι ένα δύσκολο ματς, ο ΠΑΟΚ μπορεί να προκριθεί, είναι σε δύσκολη κατάσταση οι Τούρκοι. Ο ΠΑΟΚ αν παίξει αυτό που ξέρει έχει ελπίδες να προκριθεί στην επόμενη φάση».\nΓια την δυσκολία στο γκολ που έχει ο Δικέφαλος: «Είναι η αρχή της προετοιμασίας, ο προπονητής ξέρει τι πρέπει να κάνει, πέρυσι δεχόμασταν πολύ εύκολα γκολ γιατί παίζαμε πολύ ανοιχτά. Παλιά ο Μπίσεσβαρ ήταν πολύ καλός τώρα δεν ξέρω τι έχει πάθει, ίσως είναι κουρασμένος, είτε είναι θέμα ηλικίας».\nΓια τον Βιεϊρίνια: «Είναι ένας αρχηγός, πρόσφερε πολύ στην ομάδα και πιστεύω πως μπορεί ακόμη να προσφέρει κι άλλο. Να έχεις έναν τέτοιο πάικτη που είναι η ιστορία του ΠΑΟΚ, είναι σημαντικό να βρίσκεται στα αποδυτήρια. Πιστεύω πως θα τα βρουν μέχρι το τέλος των μεταγραφών και θα επιστρέψει στην ομάδα».\nΓια τον MVP του ΠΑΟΚ την περσινή σεζόν: «Ο Μίσιτς μέχρι τον τραυματισμό του ήταν ο καλύτερος παίκτης στην ομάδα, περίμενα περισσότερα από τους Μπίσεσβαρ, Καντουρί και Ακπομ, έχουν ποιότητα και πρέπει να προσφέρουν περισσότερα. Οι νεαροί είναι καλοί παίκτες αλλά θέλουν δουλειά. Είναι το μέλλον του ΠΑΟΚ».\nΓια το που χρειάζεται ενίσχυση ο ΠΑΟΚ: «Χρειαζόμαστε ένα αμυντικό χαφ και ένα κεντρικό αμυντικό».\nΓια το βήμα του Ιβιτς στην Γουότφορντ: «Εκανε καριέρα, πρόσφερε στην Μακάμπι και πήρε 2 πρωταθλήματα, στον ΠΑΟΚ πήρε Κύπελλο, δουλεύει πολύ, το μέλλον του ανήκει για να γίνει μεγάλος προπονητής».\nΑναστασίου: «Ο Μιχαηλίδης μπορεί να σταθεί ως βασικός στον ΠΑΟΚ»\nΣυμφώνησε με την Γουότφορντ ο Βλάνταν Ίβιτς!\nΚινούνται σε τρεις άξονες στον ΠΑΟΚ\nΠΑΟΚ Ποδόσφαιρο Super League 1 Ευρώπη Champions League Ραδιοφωνικά Νέα


Ελεύθερη Σχέση: Επεισόδια 16 - 17 - 18 • Nocturnal\nΑρχική Τηλεόραση Ελεύθερη Σχέση: Επεισόδια 16 – 17 – 18\nΔευτέρα 3/12/18 – Επεισόδιο 16: Η αντιπαράθεση της Κλαίρης (Δήμητρα Ματσούκα) με την Ελπίδα (Ελένη Βαϊτσου) φτάνει στα άκρα με κίνδυνο της ζωής της Κλαίρης. Ο Λουκάς απαιτεί από την Γαβριέλα να του πει την αλήθεια για το αν έχει σχέση με τον Νίκο (Παύλος Χαϊκάλης). Η Βιολέτα (Σοφία Μυρμηγκίδου) συναντάει τον Περικλή (Γιώργος Γραμματικός), μια συνάντηση για την οποία περίμενε μισό αιώνα.\nΟ Φίλιππος (Σπύρος Πούλης) σκέφτεται να κάνει μια γενναία κίνηση για να διεκδικήσει την Κλαίρη. Ο Μάνος (Μάριος Αθανασίου) εξομολογείται τα προβλήματα του με την Κλαίρη στον Αλέξη (Ιωάννης Παπαζήσης), αγνοώντας ότι ο καινούριος του φίλος δεν είναι άλλος από τον εpαστή της γυναίκας του…\nΤρίτη 4/12/18 – Επεισόδιο 17: Ο Μάνος (Μάριος Αθανασίου) αποφασίζει να προχωρήσει στην επόμενη φάση την σχέση του με την Ρούλα (Μυριέλλα Κουρεντή), την ίδια ώρα που η απογοητευμένη Κλαίρη βρίσκει παρηγοριά στην αγκαλιά του Αλέξη (Ιωάννης Παπαζήσης). Ο Λουκάς (Στέλιος Νιάκαρης) και η Γαβριέλα (Νίκη Λάμη) έρχονται σε ένταση όταν εκείνος την κατηγορεί για την σχέση της με τον πατέρα του.\nΗ Ελπίδα (Ελένη Βαϊτσου) αποφασίζει να περάσει στο επόμενο επίπεδο το σχέδιο εκδίκησης της για την Κλαίρη, ανακατεύοντας και τον Μάνο αυτήν την φορά. Η Βιολέτα (Σοφία Μυρμηγκίδου) συνεχίζει τις συναντήσεις της με τον Περικλή (Γιώργος Γραμματικός) ελπίζοντας ότι δεν θα ανακαλύψει την πραγματική της ταυτότητα. Και η Πέπη (Στέλλα Κοσμοπούλου) προσφέρεται να κάνει babysitting στον γιο της Ρούλα με στόχο να δημιουργήσει ακόμα μεγαλύτερα προβλήματα στον γάμο της Κλαίρης με τον Μάνο;\nΤετάρτη 5/12/18/18 – Επεισόδιο 18: Όταν η Μαρίνα (Χριστίνα Στεφανίδη) αποφασίζει να πάει στο πάρτυ της Νομικής κι ο Τζώννης (Ζήσης Ρούμπος) φοβάται ότι θα του την κλέψει κάποιο αγόρι της ηλικίας της, ο Στέργιος (Γεράσιμος Γεννατάς) πείθει τον Μάνο (Μάριος Αθανασίου) και τον Λουκά (Στέλιος Νιάκαρης) να πάνε κι εκείνοι στο πάρτυ.\nΌμως τα πράγματα έχουν αλλάξει λίγο από την τελευταία φορά που βγήκαν να κλαμπάρουν και όταν ο Στέργιος δοκιμάσει την τύχη του στις γυναίκες, ο Τζώννης στον χορό και ο Μάνος στη σκηνή, οι συνέπειες θα είναι απρόβλεπτες και θα οδηγήσουν σε τσαμπουκάδες, προσβολή της δημοσίας αιδούς και προτάσεις για εpωτικά τρίγωνα.\nΠαράλληλα η Γαβριέλα, η Ρούλα και η Πέπη περνάνε γυναικοβραδιά στο μπαρ και η Κλαίρη (Δήμητρα Ματσούκα) θα κινδυνέψει να αποκαλυφθεί όταν στην εpωτική της βραδιά με τον Αλέξη σκάνε μύτη και οι γονείς της ζητώντας διαζύγιο…\nΠροηγούμενο άρθροYour Face Sounds Familiar – Πρεμιέρα (video)\nΕπόμενο άρθροΠέτα Τη Φριτέζα: Επεισόδιο 22, 23, 24, 25


Νέα – «ΚΑΛΟΤΡΟΠΙΟ»\nWebinars, Ανακοινώσεις, Δελτία τύπου, Νέα\nΤο Καλοτρόπιο, Κέντρο Στήριξης της Κοινωνικής και Αλληλέγγυας Οικονομίας Λέσβου σας προσκαλεί στην εκδήλωση με τίτλο:\n«Δυόμιση χρόνια με το Καλοτρόπιο: Απολογισμός της Δράσης»\nπου θα πραγματοποιηθεί διαδικτυακά την Τετάρτη 20 Οκτωβρίου 19:30μμ.\nΔηλώστε συμμετοχή στη φόρμα: https://docs.google.com/forms/d/1R7YWaVr1x3Q-fo1oDAmHD9xLdrCqYcipxpNjy69j9c0\nΤα στελέχη του Καλοτροπίου\n“Το μέλλον και η συμβολή της Κ.ΑΛ.Ο. στην ανάπτυξη της Λέσβου: ο ρόλος της τοπικής αυτοδιοίκησης”, με εισηγητές:\n-τον κο. Παναγιώτη Χριστόφα, Αντιπεριφερειάρχη Προγραμματισμού, Βιομηχανίας και Ενέργειας\n-τον κο. Παναγιώτη Κυριάκου, Προϊστάμενο της Μονάδας Α’ της ΕΥΔ Ε.Π. Περιφέρειας Βορείου Αιγαίου\nΔηλώστε συμμετοχή στη φόρμα:\nΤο Καλοτρόπιο, Κέντρο Στήριξης της Κοινωνικής και Αλληλέγγυας Οικονομίας Λέσβου σας προσκαλεί στο:\n«3ο Φόρουμ Γνωριμίας και Δικτύωσης των Φορέων Κ.ΑΛ.Ο. της Λέσβου» που θα πραγματοποιηθεί διαδικτυακά τη Δευτέρα 20 Σεπτεμβρίου 19:30μμ.\nΔηλώστε συμμετοχή στη φόρμα: https://docs.google.com/forms/d/1vkc7mZCs8F5ZMlF3pBmZUjsDC6OTw7UjFisXGa15evY\nΤο Καλοτρόπιο Κέντρο Στήριξης της Κοινωνικής και Αλληλέγγυας Οικονομίας Λέσβου σας προσκαλεί στo θεματικό εργαστήριο με τίτλο: «Υποχρεώσεις των φορέων Κ.ΑΛ.Ο.» που θα πραγματοποιηθεί διαδικτυακά την Τετάρτη 8 Σεπτεμβρίου 19:30μμ. Εισηγητής θα είναι ο κος Νικόλαος Μποσινάκος, Προϊστάμενος Τμήματος Γενικού Μητρώου Φορέων Κ.ΑΛ.Ο.\nΔηλώστε συμμετοχή στη φόρμα: https://docs.google.com/forms/d/1bVDNPoCalXyzzOy48jaYSFflUOj91kMCTjsGpTwwrZg\nΤο Καλοτρόπιο, Κέντρο Στήριξης της Κοινωνικής και Αλληλέγγυας Οικονομίας Λέσβου σας προσκαλεί στην ενημερωτική εκδήλωση με τίτλο «Παρουσίαση της πρόσκλησης της Επιχορήγησης φορέων Κοινωνικής και Αλληλέγγυας Οικονομίας (ΚΑΛΟ) στην Περιφέρεια Βορείου Αιγαίου», με τη συμμετοχή των στελεχών της ΕΥΔ Ε.Π. Περιφέρειας Βορείου Αιγαίου και της ΕΛ.ΑΝ.ΕΤ., που θα πραγματοποιηθεί διαδικτυακά την Τετάρτη 9/6 και ώρα 6μμ.\nΔηλώστε συμμετοχή στη φόρμα που θα βρείτε στο: https://docs.google.com/forms/d/133sODchvakAqbi_NUNBiS34huDY_wljwU1rZEdW6dFE/\nΣας ενημερώνουμε ότι στο εξής το Καλοτρόπιο λειτουργεί ΔΕΥΤΕΡΑ ΕΩΣ ΠΑΡΑΣΚΕΥΗ 9:00-17:00 και παρέχει τις υπηρεσίες του κατόπιν ραντεβού.\nΠρόσκληση σε Θεματικό Εργαστήριο\nΔηλώστε συμμετοχή συμπληρώνοντας τη σχετική φόρμα:\nWebinars, Ανακοινώσεις, Νέα\n«Τουρισμός/Πολιτισμός/Περιβάλλον: Καλές Πρακτικές στην Κ.ΑΛ.Ο.»\nΤο Καλοτρόπιο, Κέντρο Στήριξης της Κοινωνικής και Αλληλέγγυας Οικονομίας Λέσβου σας προσκαλεί στη θεματική εκδήλωση με τίτλο «Τουρισμός/Πολιτισμός/Περιβάλλον: Καλές Πρακτικές στην Κ.ΑΛ.Ο.», που θα πραγματοποιηθεί διαδικτυακά την Πέμπτη 1 Απριλίου και ώρα 18:00-19:30μμ. Η παρουσίαση γίνεται στο πλαίσιο της «Εβδομάδας Κοινωνικής και Αλληλέγγυας Οικονομίας» που διοργανώνουν τα Κέντρα Στήριξης της Κ.ΑΛ.Ο. της χώρας μας, μεταξύ 29 Μαρτίου και 3 Απριλίου.\nΔηλώσεις συμμετοχής: https://kentrostirixiskalo.online/evdomada-k-al-o/\nΤα 11 Κέντρα Στήριξης Κ.ΑΛ.Ο. οργανώνουν διαδικτυακή “Εβδομάδα Κοινωνικής Αλληλέγγυας Οικονομίας” από τις 29 Μαρτίου έως 3 Απριλίου 2021. Πέντε μέρες με επικοινωνία, εργαστήρια και παρουσιάσεις όπου πρωταγωνιστικό ρόλο θα παίξουν οι άνθρωποι των εγχειρημάτων Κ.ΑΛ.Ο. από όλη τη χώρα. Το πρόγραμμα περιλαμβάνει καθημερινά τρεις ζώνες:\nΔηλώστε συμμετοχή: https://kentrostirixiskalo.online/evdomada-k-al-o/


Προειδοποίηση στο Πεντάγωνο για «χτύπημα» λόγω Κουφοντίνα | MEGA TV\nΤο κατ’ επείγον εμπιστευτικό έγγραφο της ΕΛ.ΑΣ. που αποκαλύπτουν «ΤΑ ΝΕΑ», προειδοποιεί για επιθέσεις σε στρατιωτικούς στόχους και ενδεχόμενη αρπαγή όπλων, ρουκετοβόλων κι εκρηκτικών, ενώ παράλληλα υπάρχει και ο κίνδυνος να υπάρξουν ανταποδοτικές, αιματηρές επιθέσεις σε μια αναβίωση του εγχώριου «αντάρτικου πόλης» έπειτα από δύο χρόνια σιωπής.\nΤο έγγραφο της ΕΛ.ΑΣ., ενδεικτικό του φόβου και της επιφυλακής των Αρχών ασφαλείας, συντάχθηκε στις 26 Φεβρουαρίου 2021, περίπου στην 50ή ημέρα της απεργίας πείνας του «Λουκά» της 17 Νοέμβρη, κι έχει τίτλο «Εντατικοποίηση μέτρων ασφαλείας περιμετρικά στρατιωτικών μονάδων, εγκαταστάσεων, σχηματισμών και κτιρίων».\nΟπως ενδεικτικά σημειώνεται, «ενόψει της επικρατούσας και εξελισσόμενης εσωτερικής επικαιρότητας παρακαλείσθε όπως από της λήψεως της παρούσης και για όσο χρονικό διάστημα κρίνετε αναγκαίο εντείνετε κι αυξήσετε τα αστυνομικά μέτρα περιμετρικά των στρατιωτικών μονάδων, εγκαταστάσεων (αποθήκες οπλισμού, πυρομαχικών κ.λπ.), σχηματισμών έως και στρατιωτικών κτιρίων που βρίσκονται εκτός αυτών προς πρόληψη και αποτροπή οποιασδήποτε έκνομης ενέργειας εις βάρος του υπηρετούντος εκεί προσωπικού και των εν λόγω κτιρίων κι εγκαταστάσεων ή πράξης ακτιβιστικού χαρακτήρα».


Δωρεάν on-line μάθημα για τις Πανελλήνιες των ΕΠΑΛ\nΠΑΙΔΕΙΑ 27/04/2015 - 15:36 | Author: Newsroom\nΟ Δομημένος Προγραμματισμός στις Πανελλαδικές Εξετάσεις των ΕΠΑΛ” είναι ένα Μαζικό (Massive), Ελεύθερο / Ανοιχτό (Open), Διαδικτυακό (On-line) Μάθημα (Course) MOOC, για τους μαθητές της Γ’ τάξης του Τομέα Πληροφορικής με στόχο να βοηθήσει τους μαθητές (αλλά και τους εκπαιδευτικούς που διδάσκουν το μάθημα) στο τελευταίο στάδιο της προετοιμασίας τους για τις πανελλαδικές εξετάσεις.\nΤο μάθημα προσφέρεται δωρεάν, στην Ελληνική γλώσσα, στην πλατφόρμα της Udemy με τον τίτλο “Ο Δομημένος Προγραμματισμός στις Πανελλαδικές των ΕΠΑΛ” και είναι διαθέσιμο από τη Δευτέρα 27.04.2015 και μέχρι το τέλος Ιουνίου.\nΓια περισσότερες πληροφορίες για το μάθημα επισκεφθείτε τη σελίδα αναφοράς του μαθήματος: www.mooc4u.gr\nΚαθηγητής Πληροφορικής στο ΕΠΑΛ Πολυγύρου\nNews Tag: ΔΩΡΕΑΝΕΞΕΤΑΣΕΙΣΕΠΑΓΓΕΛΜΑΤΙΚΑ ΛΥΚΕΙΑΠΑΝΕΛΛΑΔΙΚΕΣ


ΚΡΙΤΙΚΟΣ ΤΥΠΟΣ: Μια διαφορετική διάλεξη\nΜια διαφορετική διάλεξη\n■ Απεβίωσε ανήμερα του Πάσχα ο γνωστός βρετανός συγγραφέας Τζέιμς Μπάλαρντ έπειτα από μακρά ασθένεια. Γνωστότερα έργα του, το «Αυτοκρατορία του Ηλιου», το οποίο έγινε ταινία από τον Στίβεν Σπίλμπεργκ, καθώς και το τολμηρό «Crash», που μεταφέρθηκε στον κινηματογράφο από τον Ντέιβιντ Κρόνεμπεργκ.\n■ Αγαπημένη ατάκα του: «Η μυθοπλασία υπάρχει εκεί έξω… Αυτό που πρέπει πια να κάνει ο συγγραφέας είναι να εφεύρει την πραγματικότητα».\n■ Η αγαπητή στο ελληνικό κοινό συγγραφέας του ευπώλητου «Υ.Σ. Σ’ αγαπώ» Cecilia Ahern, θα βρεθεί στην Ελλάδα για λίγες μέρες για την προώθηση του καινούργιου τους βιβλίου «Θα σε βρω ξανά» (Διόπτρα). Την Τετάρτη, 6 Μαΐου, στις 19.00, θα υπογράφει αντίτυπα στο Βιβλιοπωλείο Παπασωτηρίου.\n■ Τα βιβλιοπωλεία Ελευθερουδάκη, από την άλλη, είχαν μια διαφορετική ιδέα, την οποία και έβαλαν μπροστά εδώ και λίγες μέρες. Συγκεκριμένα, από την Πέμπτη, στις 23 Απριλίου, την Παγκόσμια Ημέρα Βιβλίου, στα τρία βιβλιοπωλεία της αλυσίδας –Πανεπιστημίου 17, Κηφισίας 268 και στο Golden Hall– υπάρχουν βιβλία-τετράδια στα οποία έχει ξεκινήσει να γράφεται μια ιστορία. Καλούν λοιπόν τους αναγνώστες-πελάτες τους να την συνεχίσουν... Και στο τέλος, αν η ιστορία είναι καλή, θα γίνει κανονικό βιβλίο.\n■ Μεγάλο σουξέ έχει κάνει στην Ισπανία ο Γιώργος Ζαρκαδάκης. Το μυθιστόρημά του «Το πέρασμα» (Καστανιώτης) είναι εδώ και μερικές εβδομάδες στις λίστες με τα ευπώλητα.\n■ Να που, ένα εδώ, ένα εκεί, τα ελληνικά βιβλία βρίσκουν το δρόμο τους προς τα έξω. Δεδομένου του ελάχιστου έως ανύπαρκτου ενδιαφέροντος των ξένων για την ελληνική λογοτεχνία, ειδικά όταν δεν είναι φολκλόρ, αυτό κάτι σημαίνει για το επίπεδο της παραγωγής μας – κι ας γκρινιάζουμε μεταξύ μας.\n■ Κυκλοφόρησε και στα ελληνικά από τις Εκδόσεις Πατάκη η βιογραφία του Ράντυ Πάους, με τίτλο «Η τελευταία διάλεξη». Είναι νούμερο ένα στη λίστα με τα μπεστ σέλλερ των New York Times, βρίσκεται στις αντίστοιχες λίστες του Publishers Weekly για πολλούς μήνες και μεταφράζεται σε περισσότερες από 35 γλώσσες. Για να δούμε τι ψάρια θα πιάσει στην ιδιότυπη ελληνική αγορά.\n■ Το βιβλίο προέκυψε πάντως από μια αληθινή διάλεξη, που ήταν και η τελευταία του καθηγητή πληροφορικής Πάους, στο Carnegie Mellon University, τον Σεπτέμβριο του 2007, κι ενώ γνώριζε ότι πάσχει από ανίατη μορφή καρκίνου.\n■ Ο τίτλος της ήταν «Κάνοντας πραγματικότητα τα όνειρα της παιδικής ηλικίας», κι αποτελεί μια συμπύκνωση γνώσης και εμπειρίας, δοσμένα με λόγο προφορικό και ζωντανό, γεμάτη από αισιοδοξία και διάθεση για ζωή. Ενάμιση χρόνο μετά, τον Ιούλιο του 2008, ο Πάους πράγματι άφησε την τελευταία του πνοή.\n■ Δεν πρόλαβε καλά καλά να συγκροτηθεί το νέο συμβούλιο της Εταιρείας Συγγραφέων κι ήρθε η πρώτη παραίτηση. Ο Πέτρος Τατσόπουλος, ο οποίος σημειωτέον είχε εκλεγεί οριακά στην έβδομη θέση, στερώντας την από τον αμέσως επόμενο σε ψήφους Βασίλη Βασιλικό, υπέβαλε την Τετάρτη που μας πέρασε την παραίτησή του «για προσωπικούς λόγους». Ζητάει συγγνώμη για την αναστάτωση που προκαλεί, κι είναι σίγουρος ότι το κενό που αφήνει θα αναπληρωθεί επάξια.\n■ Επειδή είναι μάλλον απίθανο να δεχθεί ο Βασιλικός να είναι απλό μέλος σε ένα συμβούλιο στο οποίο έχει στο πρόσφατο παρελθόν προεδρεύσει δις, τη θέση θα πάρει κατά πάσα πιθανότητα η μεταφράστρια Κλαίτη Σωτηριάδου.\n■ Τώρα, θα πείτε, τι σας ενδιαφέρουν εσάς όλα αυτά; Ο συνδικαλισμός των συγγραφέων και οι μεταξύ τους ίντριγγες; Μα για... εκπαιδευτικούς λόγους. Καλό είναι να γνωρίζετε ότι και οι συγγραφείς, καίτοι κατά τεκμήριο «πνευματικοί άνθρωποι» –οι οποίοι, σημειωτέον, σε πρόσφατη δημοσκόπηση συγκέντρωσαν τα μεγαλύτερα ποσοστά εμπιστοσύνης των πολιτών– έχουμε τις αδυναμίες μας. Ενίοτε, και τις μικρότητές μας.\nΑναρτήθηκε από Κώστας Κατσουλάρης στις 27.4.09


six d.o.g.s | artists - BOKOMOLECH\nPREVIOUS BOG ART BOMBA ENERGIA SOUNDSYSTEM NEXT\nΟι Bokomolech είναι ένα συγκρότημα από την Αθήνα. Τα μέλη του συναντήθηκαν το 1991 στο Πολυτεχνείο, όπου σπούδαζαν αρχιτεκτονική. Μετά από μια περίοδο πειραματισμού με τη σύνθεση, κατά την οποία εμφανίστηκαν στα δύο πρώτα Indie Free Festival (1992-93), κατέληξαν στο συνδυασμό ενός τραγουδιστή (Δημήτρης Ιωάννου), δύο κιθαριστών (Κώστας Ραγκούσης, Εύη Φραγγεδάκη), μιας μπασίστριας (Λίλα Κατερινάκη) και ενός ντράμερ (Βλάσης Καραγιάννης). Η σύνθεση αυτή διάρκεσε μια δεκαετία. Όπως ακριβώς θα περίμενε κανείς από τον συνδυασμό ενός τόσο συνηθισμένου line-up και ενός τόσο παράξενου ονόματος (που αποτελεί παραγραφή του ονόματος του Ουκρανού φυσιολόγου Oleksandr Bogomoletz, ο οποίος, τη δεκαετία του 1940, συνέθεσε ένα ελιξίριο για την παράταση της ζωής ως τα 140 χρόνια), τα τραγούδια τους αποτελούν ιδιόμορφες μίξεις συνηθισμένων στοιχείων. Αυτό οφείλεται, τόσο στη συνθετική διαδικασία, που συνίσταται στο συλλογικό αυτοσχεδιασμό πάνω σε μελωδικές γραμμές που προτείνονται (συνήθως από τον Κ.Ρ.) κατά τις πρόβες, όσο και στις ποικίλες επιρροές τους. Το ντεμπούτο άλμπουμ τους, “Xero” (LP-1995, CD-1996, Lazy Dog) χαιρετίστηκε από τους κριτικούς της εποχής (και όχι μόνο) ως ένα από τα καλύτερα ελληνικά αγγλόφωνα άλμπουμ που κυκλοφόρησαν ποτέ. Σύντομα, απέκτησαν τη δικαιολογημένη φήμη ενός από τα πιο συναρπαστικά συναυλιακά συγκροτήματα της αθηναϊκής σκηνής. Οι επόμενες τέσσερις κυκλοφορίες τους έγιναν από τη Hitch Hyke, το σημαντικότερο ελληνικό label της εποχής. Το “Insect (songs)” (mini-LP, CD, 1997), το “Jet Lag” (2LP, CD, 1997) που ηχογραφήθηκε στο στούντιο του Steve Albini στο Σικάγο, το “Slowburner” (CD, 1999) για το οποίο συνεργάστηκαν με τον Coti K. και το “Exit: Trance” (CD, 2003) και πάλι με τον Albini, αυτή τη φορά στο Black Box, στη δυτική Γαλλία. Λίγο πριν από την κυκλοφορία του τελευταίου άλμπουμ, η Εύη αποχώρησε από το συγκρότημα. Όλο αυτό το διάστημα, οι Bokomolech εμφανίστηκαν πολλές φορές στην Αθήνα, τη Θεσσαλονίκη και άλλες ελληνικές πόλεις. Συμμετείχαν μεταξύ άλλων στο Rock of Gods festival και στα δύο πρώτα Rockwave, ενώ έπαιξαν ως support band με τους dEUS, την PJ Harvey, τους Shellac, τον Steve Wynn, τον Bonnie “Prince” Billy και τους Zita Swoon. Ακολούθησε μια περίοδος εσωστρέφειας και σπάνιων εμφανίσεων, έως το 2008 όταν, στους τέσσερις πια Bokomolech, προστέθηκαν ο Τάσος Πρωτόπαπας (keyboards και λούπες) και η Χριστίνα Κασσεσιάν (κιθάρα). Τα νέα μέλη έδωσαν μια νέα δυναμική στο σχήμα που οδηγήθηκε και πάλι στο στούντιο το καλοκαίρι του 2009. Μετά από μια αργή αλλά επίμονη διαδικασία επιλογών και επεξεργασίας, οι Bokomolech κατέληξαν στα δέκα κομμάτια του “Mass Vulture”, που κυκλοφορεί τον Φεβρουάριο του 2012, σε LP και CD από την Inner Ear. Οι Bokomolech είναι οι: Δημήτρης Ιωάννου Βλάσης Καραγιάννης Χριστίνα Κασσεσιάν Λίλα Κατερινάκη Τάσος Πρωτόπαπας Κώστας Ραγκούσης


ΟΥΝΕΣΚΟ: Υπό απειλή τα Σερβικά προσκυνήματα στο Κοσσυφοπέδιο - Ορθοδοξία News Agency\nHome \_ Επικαιρότητα \_ ΟΥΝΕΣΚΟ: Υπό απειλή τα Σερβικά προσκυνήματα στο Κοσσυφοπέδιο\n01/08/2021 01/08/2021 του Νίκου Οικονόμου / ope.gr Ομόφωνη ήταν η απόφαση της Επιτροπής Παγκόσμιας Κληρονομιάς της ΟΥΝΕΣΚΟ να διατηρήσει τέσσερα Σερβικά Ορθόδοξα προσκυνήματα του Κοσσυφοπεδίου (Μονή Γκρατσάνιτσα, Μονή Βίσοκι Ντέτσανι, Μονή του Πατριαρχείου Πεκίου, Ιερός Ναός Κοιμήσεως της Θεοτόκου Πριζρένης) στον κατάλογο των απειλούμενων μνημείων. Με δηλώσεις της στο Σερβικό πρακτορείο “Tanjug”, η Αντιπροσώπος της Σερβίας στην...\n01 Αυγούστου, 2021 - 9:30\nΤελευταία ενημέρωση: 01/08/2021 - 13:42\nΜε δηλώσεις της στο Σερβικό πρακτορείο “Tanjug”, η Αντιπροσώπος της Σερβίας στην OYΝΕΣΚΟ Ταμάρα Ράστοβατς Σιαμασβίλι τόνισε ότι αυτή η απόφαση είναι πολύ σημαντική διότι επιβεβαιώνει τη συνεχιζόμενη σοβαρή απειλή, την οποία επισημαίνει συνέχεια η Δημοκρατία της Σερβίας. Στο ίδιο κλίμα ήταν και η ανακοίνωση που εξέδωσε το Υπουργείο Πολιτισμού της Σερβίας, κάνοντας λόγο για επιβεβαίωση της συνεχιζόμενης απειλής της Σερβικής πολιτιστικής κληρονομιάς στο Κοσσυφοπέδιο.\nΕπίσης, ο διευθυντής του Γραφείου της Σερβικής Δημοκρατίας για το Κοσσυφοπέδιο και τα Μετόχια Πέταρ Πέτκοβιτς, χαιρέτισε την απόφαση της Επιτροπής μέσω ανάρτησης του σε μέσο κοινωνικής δικτύωσης, χαρακτηρίζοντας την απόφαση “σημαντική και την μόνη σωστή”.\nΕτικέτες: UNESCO, Γκρατσάνιτσα, εκκλησια σερβιας, Κοσσυφοπέδιο, μνημεία του Κοσσυφοπεδίου, Μοναστήρι Γκρατσανίτσα, Μονή Βισόκι Ντέτσανι, ουνεσκο, Πατριαρχείο Σερβίας


Πωλειται Τριαρι - Πάτρα Σπίτια / Διαμερίσματα προς πώληση Ακίνητα Ν. Αχαϊας, Πελοπόννησος (51380-3) FreeList.gr\nΠωλειται Τριαρι€ 57000 (Πάτρα)\nΚωδικός αγγελίας: 51380-3-46818\nΗμερομηνία καταχώρησης: 22-04-2016 16:01:32\nΑγια Σοφιας.Τριαρι 73.τ.μ του 1975 καλη κατασκευη .2υ/δ προσοψη, Ελληνος στρατιωτου, εναιο σαλονι κουζινα, με πληρη ανακαινιση. Πορτα Ασφαλειας,Ηλιακοσ,Τεντες,Κλιματισμος inverter 12αρι,Κουφωματα αλουμινιου,διπλα τζαμια, Σιτες,δαπεδο πλακακι,διαμπερες,\nφωτινο,καινουργια ντουλαπια, πορτες,αποθηκη, ασανσερ, χαμηλα κοινοχρηστα :χαρακτηριστικα Διαθετει κρυφο φωτισμο ηχητικη συστημα, δορυφορικη ιντερνετ ,φτιαγμενο γραφειο,κοντα σε κεντρο αγορα ,σταση Λεωφορειου ,ΟΣΕ,Τηλ.6970064834:\nΕμβαδόν: 73 τ.μ. (780.82 ευρώ/τ.μ.)\nΣπίτια / Διαμερίσματα προς πώληση στην Ελλάδα > Σπίτια / Διαμερίσματα προς πώληση σε Πελοπόννησος > Σπίτια / Διαμερίσματα προς πώληση στο Νομό Αχαϊας > Σπίτια / Διαμερίσματα προς πώληση σε Πάτρα\nΕνδιαφέρομαι για την αγγελία σας στη FreeList.gr! Τίτλος αγγελίας: Πωλειται Τριαρι Σχόλια: Το τηλέφωνό μου:\nΠωλειται Τριαρι αγγελίες Πωλειται Τριαρι δωρεάν μικρές αγγελίες Πάτρα νομού Αχαϊας, Πελοπόννησος Σπίτια / Διαμερίσματα προς πώληση Ακίνητα ΜΙΚΡΕΣ ΑΓΓΕΛΙΕΣ ΔΩΡΕΑΝ pwleitai triari aggelies pwleitai triari dwrean mikres aggelies patra nomoy axaias peloponnisos spitia diamerismata pros pwlisi akinita mikres aggelies dwrean ad free classified advertisement


Σωμ. Εργαζομένων Δήμου: Να στηριχτούν οι εργαζόμενοι στα σούπερ μάρκετ | Πολίτης\nΣωμ. Εργαζομένων Δήμου: Να στηριχτούν οι εργαζόμενοι στα σούπερ μάρκετ\nΑπό το Σωματείο Εργαζομένων του Δήμου Ν. Φιλαδέλφειας – Ν. Χαλκηδόνας λάβαμε την παρακάτω ανακοίνωση:\nεργαζόμενοισούπερ μάρκετΣωματείο εργαζομένων Δήμου Νέας Φιλαδέλφειας - Νέας Χαλκηδόνας\n«Δανεικούς» εργαζόμενους προτείνει ο ΣΕΒ ως λύση στην πανδημία\n15 Απριλίου – μέρα δράσης για τους εργαζόμενους στα σούπερ μάρκετ\n14 Απριλίου 2020 Πολίτης ΕΙΔΗΣΕΙΣ Leave a comment